title: 2013/156/ΕΕ: Απόφαση του Συμβουλίου, της 21ης Μαρτίου 2013 , για την υπογραφή εξ ονόματος της Ευρωπαϊκής Ένωσης της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας για την επανεισδοχή προσώπων που διαμένουν χωρίς άδεια

text:
               27.3.2013

               EL

               Επίσημη Εφημερίδα της Ευρωπαϊκής Ένωσης

               L 87/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 21ης Μαρτίου 2013
   για την υπογραφή εξ ονόματος της Ευρωπαϊκής Ένωσης της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας για την επανεισδοχή προσώπων που διαμένουν χωρίς άδεια
   (2013/156/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 19 Δεκεμβρίου 2011 το Συμβούλιο εξουσιοδότησε την Επιτροπή να αρχίσει διαπραγματεύσεις με την Αρμενία για την επανεισδοχή προσώπων που διαμένουν χωρίς άδεια. Οι διαπραγματεύσεις ολοκληρώθηκαν επιτυχώς με τη μονογράφηση της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας για την επανεισδοχή προσώπων που διαμένουν χωρίς άδεια («συμφωνία») στις 18 Οκτωβρίου 2012.

               (2)

               Η συμφωνία θα πρέπει να υπογραφεί εξ ονόματος της Ευρωπαϊκής Ένωσης, με την επιφύλαξη σύναψής της.

               (3)

               Σύμφωνα με τα άρθρα 1 και 2 του πρωτοκόλλου 21 για τη θέση του Ηνωμένου Βασιλείου και της Ιρλανδίας, όσον αφορά τον χώρο ελευθερίας, ασφαλείας και δικαιοσύνης, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, τα ανωτέρω κράτη μέλη δεν συμμετέχουν στην έκδοση της παρούσας απόφασης και δεν δεσμεύονται από αυτήν ούτε υπόκεινται στην εφαρμογή της.

               (4)

               Σύμφωνα με τα άρθρα 1 και 2 του πρωτοκόλλου 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται η υπογραφή εξ ονόματος της Ένωσης της συμφωνίας μεταξύ της Ευρωπαϊκής Ένωσης και της Δημοκρατίας της Αρμενίας για την επανεισδοχή προσώπων που διαμένουν χωρίς άδεια, με την επιφύλαξη της σύναψής της (1).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα τα αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 21 Μαρτίου 2013.

            Για το Συμβούλιο

            Ο Πρόεδρος

         P. HOGAN

      (1)  Η συμφωνία θα δημοσιευθεί μαζί με τη συμφωνία σύναψής της.


Avis juridique important

|

31992D0179

92/179/ΕΟΚ: Απόφαση της Επιτροπής της 23ης Μαρτίου 1992 για την περάτωση της διαδικασίας αντιντάμπινγκ όσον αφορά τις εισαγωγές νημάτων από βαμβάκι, καταγωγής Αιγύπτου

Επίσημη Εφημερίδα αριθ. L 082 της 27/03/1992 σ. 0070 - 0070

ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Μαρτίου 1992  για την περάτωση της διαδικασίας αντιντάμπινγκ όσον αφορά τις εισαγωγές νημάτων από βαμβάκι καταγωγής Αιγύπτου  (92/179/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 9,  Μετά από διαβουλεύσεις στο πλαίσιο της συμβουλευτικής επιτροπής, όπως προβλέπεται από τον κανονισμό (ΕΟΚ) αριθ. 2423/88,  Εκτιμώντας ότι:  Α. ΠΡΟΣΩΡΙΝΑ ΜΕΤΡΑ  (1) Η Επιτροπή, με τον κανονισμό (ΕΟΚ) αριθ. 2818/91 (2), επέβαλε προσωρινό δασμό αντιντάμπινγκ στις εισαγωγές στην Κοινότητα νημάτων από βαμβάκι καταγωγής Βραζιλίας, Αιγύπτου και Τουρκίας, και περάτωσε τη διαδικασία αντιντάμπινγκ όσον αφορά τις  εισαγωγές αυτού του προϊόντος καταγωγής Ινδίας και Ταϊλάνδης. Το Συμβούλιο, με τον κανονισμό (ΕΟΚ) αριθ. 171/92 (3) παρέτεινε την ισχύ αυτού του δασμού για περίοδο που δεν υπερβαίνει τους δύο μήνες.  Β. ΜΕΤΑΓΕΝΕΣΤΕΡΗ ΔΙΑΔΙΚΑΣΙΑ  (2) Μετά την επιβολή του προσωρινού δασμού αντιντάμπινγκ, τα ενδιαφερόμενα μέρη που το ζήτησαν, έγιναν δεκτά σε ακρόαση από την Επιτροπή. Υπέβαλαν επίσης γραπτές παρατηρήσεις γνωστοποιώντας τις απόψεις τους επί των συμπερασμάτων της Επιτροπής.  (3) Τα μέρη ενημερώθηκαν σχετικά με τα κυριότερα γεγονότα και τις παρατηρήσεις βάσει των οποίων επρόκειτο να προταθούν η επιβολή οριστικών δασμών και η οριστική είσπραξη του ποσού που είχε κατατεθεί ως εγγύηση μέσω του προσωρινού δασμού. Καθορίστηκε  επίσης χρονική περίοδος εντός της οποίας τα μέρη μπορούσαν να υποβάλουν παρατηρήσεις σχετικά με αυτά τα συμπεράσματα.  (4) Εξετάστηκαν οι γραπτές και προφορικές παρατηρήσεις των μερών και, όπου κρίθηκε σκόπιμο, οι διαπιστώσεις της Επιτροπής τροποποιήθηκαν για να ληφθούν υπόψη οι παρατηρήσεις.  (5) Λόγω του πολυσύνθετου χαρακτήρα της διαδικασίας και για άλλους λόγους που αναφέρονται στην ενδέκατη αιτιολογική σ'κεψη του κανονισμού (ΕΟΚ) αριθ. 2818/91, δεν ήταν δυνατόν να περατωθεί η έρευνα εντός της χρονικής περιόδου που αναφέρεται στο άρθρο 7  παράγραφος 9 στοιχείο α) του κανονισμού (ΕΟΚ) αριθ. 2423/88.  Γ. ΝΤΑΜΠΙΝΓΚ  (6) Με τον κανονισμό (ΕΟΚ) αριθ. 171/92 το Συμβούλιο κατέληξε στο συμπέρασμα ότι οι τιμές των εισαγωγών νημάτων από βαμβάκι καταγωγής Αιγύπτου, δεν αποτελούσαν αντικείμενο σημαντικού ντάμπινγκ.  Δ. ΖΗΜΙΑ  (7) Βάσει των ανωτέρω συμπερασμάτων περί του ντάμπινγκ, η Επιτροπή δεν θεώρησε αναγκαίο να εξετάσει περαιτέρω τη ζημία που οφείλεται στις εισαγωγές νημάτων από βαμβάκι από την Αίγυπτο.  Ε. ΠΕΡΑΤΩΣΗ ΤΗΣ ΔΙΑΔΙΚΑΣΙΑΣ  (8) Αφού ενημερώθηκε από την Επιτροπή σχετικά με τα ανωτέρω συμπεράσματα, ο καταγγέλλων υπέβαλε νέες παρατηρήσεις όσον αφορά τον καθορισμό των περιθωρίων του ντάμπινγκ για τις εν λόγω εισαγωγές. Η Επιτροπή εξέτασε τις παρατηρήσεις αυτές αλλά κατέληξε  ότι δεν είχαν υποβληθεί πραγματικά νέες πληροφορίες ή επιχειρήματα και ότι, συνεπώς, εξακολουθούν να ισχύουν οι διαπιστώσεις της.  Υπό αυτές τις συνθήκες, τα μέτρα άμυνας δεν θεωρούνται αναγκαία και, επομένως, η διαδικασία πρέπει να περατωθεί.  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο μόνο  1. Περατώνεται η διαδικασία αντιντάμπινγκ όσον αφορά τις εισαγωγές νημάτων από βαμβάκι που υπάγονται στους κωδικούς ΣΟ 5205 11 00 έως 5205 45 90 και 5206 11 00 έως 5206 45 90, καταγωγής Αιγύπτου.  2. Αποδεσμεύονται τα ποσά που έχουν κατατεθεί ως εγγύηση μέσω του προσωρινού δασμού αντιντάμπινγκ που επιβλήθηκε με τον κανονισμό (ΕΟΚ) αριθ. 2818/91 όσον αφορά τις εισαγωγές που αναφέρονται στην παράγραφο 1. Βρυξέλλες, 23 Μαρτίου 1992. Για την Επιτροπή   Frans ANDRIESSEN  Αντιπρόεδρος   (1) ΕΕ αριθ. L 209 της 2. 8. 1988, σ. 1. (2) ΕΕ αριθ. L 271 της 27. 9. 1991, σ. 17. (3) ΕΕ αριθ. L 18 της 25. 1. 1992, σ. 33.


title: 2005/518/EK: Απόφαση του Συμβουλίου, της 22ας Νοεμβρίου 2004, για υπογραφή της συμφωνίας-πλαισίου μεταξύ της Ευρωπαϊκής Κοινότητας και της Βοσνίας και Ερζεγοβίνης που θεσπίζει τις γενικές αρχές της συμμετοχής της Βοσνίας και Ερζεγοβίνης στα κοινοτικά προγράμματα

text:
               22.7.2005

               EL

               Επίσημη Εφημερίδα της Ευρωπαϊκής Ένωσης

               L 192/8

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 22ας Νοεμβρίου 2004
   για υπογραφή της συμφωνίας-πλαισίου μεταξύ της Ευρωπαϊκής Κοινότητας και της Βοσνίας και Ερζεγοβίνης που θεσπίζει τις γενικές αρχές της συμμετοχής της Βοσνίας και Ερζεγοβίνης στα κοινοτικά προγράμματα
   (2005/518/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας και ιδίως τα άρθρα 13, 71, 80, 95, 127, 137, 149, 150, 151, 152, 153, 157, 166, 175, 280 και 308, σε συνδυασμό με το άρθρο 300 παράγραφος 2 πρώτο εδάφιο δεύτερη φράση,
   την πρόταση της Επιτροπής,
   Εκτιμώντας τα ακόλουθα:

               (1)(2)

               Η Επιτροπή έχει διαπραγματευθεί εξ ονόματος της Κοινότητας, συμφωνία-πλαίσιο με τη Βοσνία και την Ερζεγοβίνη, που θεσπίζει τις γενικές αρχές της συμμετοχής της Βοσνίας και Ερζεγοβίνης στα κοινοτικά προγράμματα.Με την επιφύλαξη της σύναψής της σε μεταγενέστερη ημερομηνία, η συμφωνία που μονογραφήθηκε στις 30 Σεπτεμβρίου2004 θα πρέπει να υπογραφεί,

         ΑΠΟΦΑΣΙΖΕΙ:
   Άρθρο μόνο
   Με την επιφύλαξη της σύναψής της σε μεταγενέστερη ημερομηνία, ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει, εξ ονόματος της Ευρωπαϊκής Κοινότητας, τη συμφωνία-πλαίσιο μεταξύ της Ευρωπαϊκής Κοινότητας και της Βοσνίας και Ερζεγοβίνης που θεσπίζει τις γενικές αρχές της συμμετοχής της Βοσνίας και Ερζεγοβίνης στα κοινοτικά προγράμματα.

      Βρυξέλλες, 22 Νοεμβρίου 2004.

            Για το Συμβούλιο

            Ο Πρόεδρος

         B. R. BOT

   ΣΥΜΦΩΝΊΑ-ΠΛΑΊΣΙΟ
   μεταξύ της Ευρωπαϊκής Κοινότητας και της Βοσνίας και Ερζεγοβίνης σχετικά με τις γενικές αρχές για τη συμμετοχή της Βοσνίας και Ερζεγοβίνης σε κοινοτικά προγράμματα
   Η ΕΥΡΩΠΑΪΚΗ ΚΟΙΝΟΤΗΤΑ, εφεξής «η Κοινότητα»,
   αφενός και
   Η ΔΗΜΟΚΡΑΤΙΑ ΤΗΣ ΒΟΣΝΙΑΣ ΚΑΙ ΕΡΖΕΓΟΒΙΝΗΣ, εφεξής «Βοσνία-Ερζεγοβίνη»,
   αφετέρου,
   αμφότερα τα μέρη εφεξής «τα συμβαλλόμενα μέρη»,
   ΕΚΤΙΜΩΝΤΑΣ ΤΑ ΑΚΟΛΟΥΘΑ:

               (1)

               Το Ευρωπαϊκό Συμβούλιο της Κοπεγχάγης, του Δεκεμβρίου 2002, επιβεβαίωσε την ευρωπαϊκή προοπτική των χωρών των Δυτικών Βαλκανίων, ως δυνάμει υποψηφίων, και υπογράμμισε τη βούλησή του να υποστηρίξει τις προσπάθειες τους να προσεγγίσουν την Ευρωπαϊκή Ένωση.

               (2)

               Το Ευρωπαϊκό Συμβούλιο της Θεσσαλονίκης, του Ιουνίου 2003, επιβεβαίωσε ότι η διαδικασία σταθερότητας και σύνδεσης θα παραμείνει το πλαίσιο για την ευρωπαϊκή πορεία των χωρών των Δυτικών Βαλκανίων καθ’όλη τη διαδρομή προς τη μελλοντική προσχώρησή τους και υιοθέτησε «το θεματολόγιο της Θεσσαλονίκης για τα Δυτικά Βαλκάνια: προς την ευρωπαϊκή ολοκλήρωση» που έχει ως στόχο να ενισχύσει περισσότερο τις προνομιακές σχέσεις μεταξύ της ΕΕ και των Δυτικών Βαλκανίων, με βάση την εμπειρία που έχει αποκτηθεί στο πλαίσιο της διεύρυνσης.

               (3)

               Το θεματολόγιο της Θεσσαλονίκης κάλεσε τις χώρες των Δυτικών Βαλκανίων να συμμετάσχουν σε κοινοτικά προγράμματα και υπηρεσίες σύμφωνα με τις αρχές που έχουν θεσπιστεί για τη συμμετοχή των υποψηφίων χωρών, με στόχο να εξοικειωθούν οι ενδιαφερόμενες χώρες και οι πολίτες τους με τις πολιτικές και τις μεθόδους εργασίας της ΕΕ, στηρίζοντας τους έτσι σταθερά στην πορεία προς την ΕΕ και ενθαρρύνοντας τους προς την ευρωπαϊκή ολοκλήρωση.

               (4)

               Η Βοσνία-Ερζεγοβίνη εξέφρασε την επιθυμία να συμμετάσχει σε ορισμένα κοινοτικά προγράμματα.

               (5)

               Οι ειδικοί όροι και οι προϋποθέσεις, συμπεριλαμβανομένης της χρηματοδοτικής συνεισφοράς, όσον αφορά τη συμμετοχή της Βοσνίας-Ερζεγοβίνης σε κάθε συγκεκριμένο πρόγραμμα, θα καθοριστούν με συμφωνία μεταξύ της Επιτροπής των Ευρωπαϊκών Κοινοτήτων, που ενεργεί εξ ονόματος της Κοινότητας, και της Βοσνίας-Ερζεγοβίνης,

         ΑΠΟΦΑΣΙΣΑΝ ΤΑ ΑΚΟΛΟΥΘΑ:
   Άρθρο 1
   Επιτρέπεται στη Βοσνία-Ερζεγοβίνη να συμμετάσχει στα ακόλουθα κοινοτικά προγράμματα:

               1.

               Στα τρέχοντα κοινοτικά προγράμματα τα οποία απαριθμούνται στο παράρτημα και είναι ανοιχτά στη συμμετοχή της Βοσνίας-Ερζεγοβίνης από την έναρξη ισχύος της παρούσας συμφωνίας (εφεξής «η συμφωνία»).

               2.

               Στα κοινοτικά προγράμματα που έχουν θεσπιστεί ή έχουν ανανεωθεί μετά την έναρξη ισχύος της συμφωνίας και τα οποία περιλαμβάνουν ρήτρα η οποία προβλέπει τη συμμετοχή της Βοσνίας-Ερζεγοβίνης.

         Άρθρο 2
   Η Βοσνία-Ερζεγοβίνη συνεισφέρει οικονομικά στον γενικό προϋπολογισμό της Ευρωπαϊκής Ένωσης ανάλογα με τα συγκεκριμένα προγράμματα στα οποία συμμετέχει.
   Άρθρο 3
   Εκπρόσωποι της Βοσνίας-Ερζεγοβίνης μπορούν να συμμετέχουν, ως παρατηρητές και για τα σημεία που αφορούν τη Βοσνία-Ερζεγοβίνη, στην επιτροπή διαχείρισης που είναι αρμόδια για την παρακολούθηση των προγραμμάτων στα οποία συνεισφέρει οικονομικά η Βοσνία-Ερζεγοβίνη.
   Άρθρο 4
   Σχέδια και πρωτοβουλίες που υποβάλλονται από συμμετέχοντες της Βοσνίας-Ερζεγοβίνης υπόκεινται, κατά το δυνατόν, στους ίδιους όρους, κανόνες και διαδικασίες που ισχύουν για τα εν λόγω προγράμματα με εκείνους που εφαρμόζονται για τα κράτη μέλη.
   Άρθρο 5
   Οι ειδικοί όροι και οι προϋποθέσεις, όσον αφορά τη συμμετοχή της Βοσνίας-Ερζεγοβίνης σε κάθε συγκεκριμένο πρόγραμμα, ιδίως, η χρηματοδοτική συνεισφορά που πρέπει να καταβληθεί ορίζονται με συμφωνία, υπό τη μορφή μνημονίου συμφωνίας, μεταξύ της Επιτροπής, η οποία ενεργεί εξ ονόματος της Κοινότητας, και της Βοσνία-Ερζεγοβίνης.
   Στην περίπτωση που η Βοσνία-Ερζεγοβίνη υποβάλει αίτηση για κοινοτική εξωτερική βοήθεια, βάσει του κανονισμού (ΕΚ) αριθ. 2666/2000 του Συμβουλίου, της 5ης Δεκεμβρίου 2000, όπως τροποποιήθηκε από τον κανονισμό (ΕΚ) αριθ. 2415/2001 του Συμβουλίου, της 10ης Δεκεμβρίου 2001, σχετικά με την παροχή βοήθειας προς την Αλβανία, τη Βοσνία-Ερζεγοβίνη, την Κροατία, την Ομοσπονδιακή Δημοκρατία της Γιουγκοσλαβίας και την Πρώην Γιουγκοσλαβική Δημοκρατία της Μακεδονίας, ή σύμφωνα με οποιοδήποτε άλλο παρόμοιο κανονισμό που προβλέπει την παροχή κοινοτικής εξωτερικής βοήθειας στη Βοσνία-Ερζεγοβίνη που ενδέχεται να υιοθετηθεί στο μέλλον, οι όροι που διέπουν τη χρήση της κοινοτικής βοήθειας από τη Βοσνία-Ερζεγοβίνη ορίζονται σε συμφωνία χρηματοδότησης.
   Άρθρο 6
   Το μνημόνιο συμφωνίας ορίζει, σύμφωνα με τον δημοσιονομικό κανονισμό της Κοινότητας, ότι οι οικονομικοί έλεγχοι ή οι λογιστικοί έλεγχοι διενεργούνται, από την Ευρωπαϊκή Επιτροπή, τον OLAF και το Ελεγκτικό Συνέδριο των Ευρωπαϊκών Κοινοτήτων, ή υπό την εποπτεία τους.
   Θεσπίζονται λεπτομερείς διατάξεις όσον αφορά τον οικονομικό και τον λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Ευρωπαϊκή Επιτροπή, στον OLAF και στο Ελεγκτικό Συνέδριο, αρμοδιοτήτων αντίστοιχων με τις αρμοδιότητες που διαθέτουν έναντι δικαιούχων ή συμβασιούχων που είναι εγκατεστημένοι στην Κοινότητα.
   Άρθρο 7
   Η συμφωνία ισχύει επ’ αόριστον.
   Κάθε συμβαλλόμενο μέρος μπορεί να καταγγείλει την παρούσα συμφωνία με γραπτή κοινοποίηση στο άλλο συμβαλλόμενο μέρος. Η παρούσα συμφωνία παύει να ισχύει έξι μήνες από την ημερομηνία της εν λόγω κοινοποίησης.
   Άρθρο 8
   Το αργότερο τρία χρόνια από την ημερομηνία έναρξης ισχύος της παρούσας συμφωνίας και, στη συνέχεια, ανά τρία χρόνια, τα δύο συμβαλλόμενα μέρη μπορούν να αναθεωρήσουν την εφαρμογή της παρούσας συμφωνίας βάσει της πραγματικής συμμετοχής της Βοσνίας-Ερζεγοβίνης σε ένα ή περισσότερα κοινοτικά προγράμματα.
   Άρθρο 9
   Η παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που αναφέρονται στην εν λόγω συνθήκη και, αφετέρου, στο έδαφος της Βοσνίας-Ερζεγοβίνης.
   Άρθρο 10
   Η παρούσα συμφωνία αρχίζει να ισχύει την ημερομηνία λήψης της τελευταίας γραπτής κοινοποίησης μέσω διπλωματικής οδού, με την οποία κάθε συμβαλλόμενο μέρος ενημερώνει το άλλο ότι έχει ολοκληρωθεί η διαδικασία έναρξης ισχύος της παρούσας συμφωνίας.
   Άρθρο 11
   1.   Η παρούσα συμφωνία εκδίδεται σε δύο αντίτυπα στην αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική γλώσσα και στις επίσημες γλώσσες της Βοσνίας-Ερζεγοβίνης.
   2.   Όταν τα όργανα της Ευρωπαϊκής Ένωσης δεσμευτούν να δημοσιεύσουν όλες τις επίσημες πράξεις στη μαλτέζικη γλώσσα στην Επίσημη Εφημερίδα της Ευρωπαϊκής Ένωσης, η συμφωνία θα εκδοθεί επίσης σε δύο αντίτυπα στην εν λόγω γλώσσα.
   3.   Όλες οι γλωσσικές αποδόσεις του παρόντος κειμένου είναι εξίσου αυθεντικές.

      Hecho en Bruselas, el veintidós de noviembre del dos mil cuatro.
      V Bruselu dne dvacátého druhého listopadu dva tisíce čtyři.
      Udfærdiget i Bruxelles den toogtyvende november to tusind og fire.
      Geschehen zu Brüssel am zweiundzwanzigsten November zweitausendundvier.
      Kahe tuhande neljanda aasta novembrikuu kahekümne teisel päeval Brüsselis.
      Έγινε στις Βρυξέλλες, στις είκοσι δύο Νοεμβρίου δύο χιλιάδες τέσσερα.
      Done at Brussels on the twenty-second day of November in the year two thousand and four.
      Fait à Bruxelles, le vingt-deux novembre deux mille quatre.
      Fatto a Bruxelles, addi' ventidue novembre duemilaquattro.
      Briselē, divi tūkstoši ceturtā gada divdesmit otrajā novembrī.
      Priimta du tūkstančiai ketvirtų metų lapkričio dvidešimt antrą dieną Briuselyje.
      Kelt Brüsszelben, a kétezer-negyedik év november havának huszonkettedik napján.
      Magħmul fi Brussel fit-tieni u għoxrin jum ta' Novembru tas-sena elfejn u erbgħa.
      Gedaan te Brussel, de tweeëntwintigste november tweeduizendvier.
      Sporządzono w Brukseli dnia dwudziestego drugiego listopada roku dwutysięcznego czwartego.
      Feito em Bruxelas, em vinte e dois de Novembro de dois mil e quatro.
      V Bruseli dvadsiatehodruhého novembra dvetisícštyri.
      V Bruslju, dvaindvajsetega novembra leta dva tisoč štiri.
      Tehty Brysselissä kahdentenakymmenentenätoisena päivänä marraskuuta vuonna kaksituhattaneljä.
      Som skedde i Bryssel den tjugoandra november tjugohundrafyra.
      Sastavljeno u Briselu, dana 22.11.2004.
      Sačinjeno u Briselu, dana 22.11.2004.
      Састављено у Бриселу, дана 22.11.2004.

         Por la Comunidad Europea
         Za Evropské společenstvi
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Τια τηυ Ευρωπαϊκή Κοιυότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Za Europsku zajednicu
         Za Europsku zajednicu
         За Европску заједницу

         Za Vijeće ministara Bosne i Hercegovine
         Za Vijeće ministara Bosne i Hercegovine
         За Савјет министара Босне и Херцеговине

   ΠΑΡΑΡΤΗΜΑ
   ΚΑΤΑΛΟΓΟΣ ΤΩΝ ΤΡΕΧΟΝΤΩΝ ΚΟΙΝΟΤΙΚΩΝ ΠΡΟΓΡΑΜΜΑΤΩΝ ΤΟΥ ΑΡΘΡΟΥ 1

               —

               Καταπολέμηση των διακρίσεων (2001-2006) (1)

               —

               Καταπολέμηση του κοινωνικού αποκλεισμού (2002-2006) (2)

               —

               Κοινοτικές ενέργειες υπέρ της πολιτικής για τους καταναλωτές (2004-2007) (3)

               —

               Κοινοτικό πρόγραμμα δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (2004-2006) (4)

               —

               Κοινοτικό πρόγραμμα δράσης για την προώθηση της συμμετοχής του ευρωπαίου πολίτη στα κοινά (2004-2006) (5)

               —

               Κοινοτική δράση στον τομέα της δημόσιας υγείας (2003-2008) (6)

               —

               Πολιτισμός 2000 (2000-2006) (7)

               —

               Τελωνεία (2003-2007) (8)

               —

               Daphne II (2004-2008) (9)

               —

               eContent Plus (2004-2008) (10)

               —

               eLearning (2004-2006) (11)

               —

               Erasmus Mundus (2004-2008) (12)

               —

               Fiscalis (2003-2007) (13)

               —

               Ισότητα μεταξύ γυναικών και ανδρών (2001-2006) (14)

               —

               Hercule (2004-2006) (15)

               —

               Ευφυής ενέργεια – Ευρώπη (2003-2006) (16)

               —

               Life (2000-2006) (17)

               —

               Leonardo da Vinci II (2000-2006) (18)

               —

               Marco Polo (2003-2010) (19)

               —

               Media Plus (20)/Media Training (21) (2001-2006)

               —

               Πρόγραμμα για την ασφαλέστερη χρήση του Διαδικτύου (2005-2008) (22)

               —

               Έκτο πρόγραμμα πλαίσιο ΕΤΑ (2002-2006) (23)

               —

               «Socrates II» (2000-2006) (24)

               —

               Νεολαία (2000-2006) (25)

      (1)  Βλέπε απόφαση 2000/750/ΕΚ του Συμβουλίου, της 27ης Νοεμβρίου 2000, σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001 έως 2006) (ΕΕ L 303 της 2.12.2000, σ. 23).

      (2)  Βλέπε απόφαση αριθ. 50/2002/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 2001, για τη θέσπιση προγράμματος κοινοτικής δράσης για την ενθάρρυνση της συνεργασίας μεταξύ κρατών μελών για την καταπολέμηση του κοινωνικού αποκλεισμού (ΕΕ L 10 της 12.1.2002, σ. 1).

      (3)  Βλέπε απόφαση αριθ. 20/2004/ΕΚ του Ευρωπαϊκού Κοινοβουλίου και του Συμβουλίου, της 8ης Δεκεμβρίου 2003, σχετικά με τη θέσπιση γενικού πλαισίου για τη χρηματοδότηση των κοινοτικών ενεργειών υπέρ της πολιτικής για τους καταναλωτές για τα έτη 2004 έως 2007 (ΕΕ L 5 της 9.1.2004, σ. 1).

      (4)  Βλέπε απόφαση αριθ. 791/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση οργανισμών που δραστηριοποιούνται σε ευρωπαϊκό επίπεδο και την υποστήριξη ειδικών δραστηριοτήτων στον τομέα της εκπαίδευσης και της κατάρτισης (ΕΕ L 138 της 30.4.2004, σ. 31).

      (5)  Βλέπε απόφαση 2004/100/ΕΚ του Συμβουλίου, της 26ης Ιανουαρίου 2004, σχετικά με τη θέσπιση κοινοτικού προγράμματος δράσης για την προώθηση της συμμετοχής του ευρωπαίου πολίτη στα κοινά (συμμετοχή του πολίτη) (ΕΕ L 30 της 4.2.2004, σ. 6).

      (6)  Βλέπε απόφαση αριθ. 1786/2002/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, για την υιοθέτηση προγράμματος κοινοτικής δράσης στον τομέα της δημόσιας υγείας (2003-2008) (ΕΕ L 271 της 9.10.2002, σ. 1).

      (7)  Βλέπε απόφαση αριθ. 508/2000/ΕΚ του Ευρωπαϊκού Κοινοβουλίου και του Συμβουλίου, της 14ης Φεβρουαρίου 2000, για τη θέσπιση του προγράμματος «Πολιτισμός 2000» (ΕΕ L 63 της 10.3.2000, σ. 1) και απόφαση αριθ. 626/2004/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τροποποίηση της απόφασης αριθ. 508/2000/ΕΚ για τη θέσπιση του προγράμματος «Πολιτισμός 2000» (ΕΕ L 99 της 3.4.2004, σ. 3).

      (8)  Βλέπε απόφαση αριθ. 253/2003/ΕΚ του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2003, για την υιοθέτηση προγράμματος δράσης για τα τελωνεία στην Κοινότητα (Τελωνεία 2007) (ΕΕ L 36 της 12.2.2003, σ. 1).

      (9)  Βλέπε απόφαση αριθ. 803/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την υιοθέτηση κοινοτικού προγράμματος δράσης (2004 έως 2008) σχετικά με την πρόληψη και την καταπολέμηση της βίας εις βάρος παιδιών, νέων και γυναικών και την προστασία των θυμάτων και των ομάδων κινδύνου (Daphne II) (ΕΕ L 143 της 30.4.2004, σ. 1).

      (10)  Δεν έχει ακόμα εκδοθεί. Βλέπε COM(2004) 96 τελικό, 2004/0025 (COD).

      (11)  Βλέπε απόφαση αριθ. 2318/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για την υιοθέτηση πολυετούς προγράμματος (2004-2006) για την αποτελεσματική ενσωμάτωση των τεχνολογιών των πληροφοριών και των επικοινωνιών (ΤΠΕ) στα ευρωπαϊκά συστήματα εκπαίδευσης και κατάρτισης (πρόγραμμα eLearning) (ΕΕ L 345 της 31.12.2003, σ. 9).

      (12)  Βλέπε απόφαση αριθ. 2317/2003/ΕΚ του Ευρωπαϊκού Κοινοβουλίου και του Συμβουλίου, της 5ης Δεκεμβρίου 2003, για τη θέσπιση προγράμματος για την ενθάρρυνση της ποιότητας στην ανωτάτη εκπαίδευση και την προώθηση της διαπολιτισμικής κατανόησης μέσω της συνεργασίας με τρίτες χώρες (Erasmus Mundus) (2004-2008) (ΕΕ L 345 της 31.12.2003, σ. 1).

      (13)  Βλέπε απόφαση αριθ. 2235/2002/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2002, για την υιοθέτηση κοινοτικού προγράμματος για τη βελτίωση της λειτουργίας των φορολογικών συστημάτων στην εσωτερική αγορά (Fiscalis 2003-2007) (ΕΕ L 341 της 17.12.2002, σ. 1).

      (14)  Βλέπε απόφαση 2001/51/ΕΚ του Συμβουλίου, της 20ής Δεκεμβρίου 2000, για τη θέσπιση προγράμματος σχετικά με την κοινοτική στρατηγική-πλαίσιο για την ισότητα μεταξύ γυναικών και ανδρών (2001-2005) (ΕΕ L 17 της 19.1.2001, σ. 22).

      (15)  Βλέπε απόφαση αριθ. 804/2004/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τη θέσπιση κοινοτικού προγράμματος δράσης για την προώθηση δράσεων στον τομέα της προστασίας των οικονομικών συμφερόντων της Κοινότητας (Hercule) (ΕΕ L 143 της 30.4.2004, σ. 9).

      (16)  Βλέπε απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για την υιοθέτηση πολυετούς προγράμματος δράσης στον τομέα της ενέργειας: «Ευφυής ενέργεια - Ευρώπη» (2003-2006) (ΕΕ L 176 της 15.7.2003, σ. 29).

      (17)  Βλέπε κανονισμό (ΕΚ) αριθ. 1655/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, σχετικά με το χρηματοδοτικό μέσο για το περιβάλλον (LIFE) (ΕΕ L 192 της 28.7.2000, σ. 1)· κανονισμός όπως τροποποιήθηκε από τον κανονισμό (ΕΚ) αριθ. 1682/2004 (ΕΕ L 308 της 5.10.2004, σ. 1).

      (18)  Βλέπε απόφαση 1999/382/ΕΚ του Συμβουλίου, της 26ης Απριλίου 1999, για τη θέσπιση της δεύτερης φάσης του κοινοτικού προγράμματος επαγγελματικής κατάρτισης «Leonardo da Vinci» (ΕΕ L 146 της 11.6.1999, σ. 33).

      (19)  Βλέπε κανονισμό (ΕΚ) αριθ. 1382/2003 του Ευρωπαϊκού Κοινοβουλίου και του Συμβουλίου, της 22ας Ιουλίου 2003, για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών (πρόγραμμα Marco Polo) (ΕΕ L 196 της 2.8.2003, σ. 1).

      (20)  Βλέπε διορθωτικό στην απόφαση 2000/821/ΕΚ του Συμβουλίου, της 20ής Δεκεμβρίου 2000, για την εφαρμογή προγράμματος ενθάρρυνσης της ανάπτυξης της διανομής και της προώθησης των ευρωπαϊκών οπτικοακουστικών έργων (πρόγραμμα MEDIA Plus, Ανάπτυξη, Διανομή και Προώθηση) (2001-2005) (ΕΕ L 336 της 30.12.2000, σ. 82) (ΕΕ L 13 της 17.1.2001, σ. 34)· απόφαση όπως τροποποιήθηκε από την απόφαση αριθ. 846/2004/ΕΚ (ΕΕ L 157 της 30.4.2004, σ. 4).

      (21)  Βλέπε απόφαση αριθ. 163/2001/ΕΚ του Ευρωπαϊκού Κοινοβουλίου και του Συμβουλίου, της 19ης Ιανουαρίου 2001 για την εφαρμογή προγράμματος κατάρτισης για επαγγελματίες της ευρωπαϊκής βιομηχανίας οπτικοακουστικών προγραμμάτων (MEDIA-Κατάρτιση) (2001-2005) (ΕΕ L 26 της 27.1.2001, σ. 1)· απόφαση όπως τροποποιήθηκε από την απόφαση αριθ. 845/2004/ΕΚ (ΕΕ L 157 της 30.4.2004, σ. 1).

      (22)  Δεν έχει ακόμα εκδοθεί. Βλέπε COM [2004] 91 τελικό, 2004/0023 (COD).

      (23)  Βλέπε απόφαση αριθ. 1513/2002/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2002, σχετικά με το έκτο πρόγραμμα-πλαίσιο της Ευρωπαϊκής Κοινότητας για δραστηριότητες έρευνας, τεχνολογικής ανάπτυξης και επίδειξης, με σκοπό τη συμβολή στη δημιουργία του ευρωπαϊκού χώρου έρευνας και στην καινοτομία (2002-2006) (ΕΕ L 232 της 29.8.2002, σ. 1).

      (24)  Βλέπε απόφαση αριθ. 253/2000/ΕΚ του Ευρωπαϊκού Κοινοβουλίου και του Συμβουλίου, της 24ης Ιανουαρίου 2000, για τη θέσπιση του δεύτερου σταδίου του προγράμματος κοινοτικής δράσης στον τομέα της εκπαίδευσης «Σωκράτης» (ΕΕ L 28 της 3.2.2000, σ. 1).

      (25)  Βλέπε απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του προγράμματος κοινοτικής δράσης «Νεολαία» (ΕΕ L 117 της 18.5.2000, σ. 1).


title: 2008/127/ΕΚ: Απόφαση του Συμβουλίου, της 13ης Νοεμβρίου 2007 , για την προσωρινή εφαρμογή του πρωτοκόλλου 8 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα

text:
               19.2.2008

               EL

               Επίσημη Εφημερίδα της Ευρωπαϊκής Ένωσης

               L 43/9

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Νοεμβρίου 2007
   για την προσωρινή εφαρμογή του πρωτοκόλλου 8 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα
   (2008/127/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 310, σε συνδυασμό με το άρθρο 300 παράγραφος 2 πρώτο εδάφιο πρώτη και δεύτερη φράση,
   την πρόταση της Επιτροπής,
   Εκτιμώντας τα ακόλουθα:

               (1)

               Η συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου (εφεξής «η συμφωνία») υπογράφηκε στις 15 Οκτωβρίου 2007 με την επιφύλαξη της σύναψής της σε μεταγενέστερη ημερομηνία.

               (2)

               Το πρωτόκολλο 8 της συμφωνίας ενσωματώνει κατ’ ουσίαν, σε σχέση με το Μαυροβούνιο, το περιεχόμενο της συμφωνίας-πλαισίου μεταξύ, αφενός, της Ευρωπαϊκής Κοινότητας και, αφετέρου, της Σερβίας και Μαυροβουνίου, με την οποία θεσπίστηκαν γενικές αρχές για τη συμμετοχή της Σερβίας και Μαυροβουνίου σε κοινοτικά προγράμματα (1) και την οποία συνήψε το Συμβούλιο με την απόφαση 2005/527/ΕΚ (2).

               (3)

               Λόγω της ανεξαρτησίας του Μαυροβουνίου, η εν λόγω συμφωνία-πλαίσιο δεν εφαρμόζεται πλέον στο Μαυροβούνιο. Εντούτοις, το Μαυροβούνιο πρέπει να εξακολουθήσει να έχει τη δυνατότητα, όπως και όλες οι άλλες χώρες των Δυτικών Βαλκανίων, να συμμετέχει σε κοινοτικά προγράμματα.

               (4)

               Είναι επομένως αναγκαίο να προβλεφθεί η προσωρινή εφαρμογή του πρωτοκόλλου 8 της συμφωνίας, έως ότου ολοκληρωθούν οι απαιτούμενες διαδικασίες για τη θέση σε ισχύ της εν λόγω συμφωνίας,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφή ανταλλαγής επιστολών μεταξύ της Κοινότητας και της Δημοκρατίας του Μαυροβουνίου, που προβλέπει την προσωρινή εφαρμογή του πρωτοκόλλου 8 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα, εγκρίνεται εξ ονόματος της Κοινότητας.
   Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση, μαζί με το κείμενο του πρωτοκόλλου 8.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία υπό μορφή ανταλλαγής επιστολών δεσμεύοντας την Κοινότητα.

      Βρυξέλλες, 13 Νοεμβρίου 2008.

            Για το Συμβούλιο

            Ο Πρόεδρος

         F. TEIXEIRA DOS SANTOS

      (1)  ΕΕ L 192 της 22.7.2005, σ. 29.

      (2)  ΕΕ L 192 της 22.7.2005, σ. 84.
    ---documentbreak---

               19.2.2008

               EL

               Επίσημη Εφημερίδα της Ευρωπαϊκής Ένωσης

               L 43/11

         ΣΥΜΦΩΝΊΑ
   υπό μορφή ανταλλαγής επιστολών για την προσωρινή εφαρμογή του πρωτοκόλλου 8 της συμφωνίας σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα
   Κύριε,
   Έχω την τιμή να αναφερθώ στη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, που υπεγράφη στις 15 Οκτωβρίου 2007, και ιδίως στο πρωτόκολλο 8 σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα.
   Έως ότου τεθεί σε ισχύ η εν λόγω συμφωνία σταθεροποίησης και σύνδεσης, σας προτείνω η Ευρωπαϊκή Κοινότητα και η Δημοκρατία του Μαυροβουνίου να εφαρμόσουν προσωρινά, από σήμερα, το πρωτόκολλο 8 σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα.
   Εάν τα ανωτέρω γίνουν δεκτά από τη Δημοκρατία του Μαυροβουνίου, η παρούσα επιστολή μαζί με την επιβεβαίωσή σας θα αποτελέσουν συμφωνία μεταξύ της Ευρωπαϊκής Κοινότητας και της Δημοκρατίας του Μαυροβουνίου.
   Με εξαιρετική εκτίμηση.

      Εξ ονόματος της Ευρωπαϊκής Κοινότητας
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den
      Sačinjeno u Briselu

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Za Evropsku Zajednicu

      ΠΑΡΑΡΤΗΜΑ
      ΠΡΩΤΌΚΟΛΛΟ 8
      ΣΧΕΤΙΚΑ ΜΕ ΤΙΣ ΓΕΝΙΚΕΣ ΑΡΧΕΣ ΓΙΑ ΤΗ ΣΥΜΜΕΤΟΧΗ ΤΟΥ ΜΑΥΡΟΒΟΥΝΙΟΥ ΣΕ ΚΟΙΝΟΤΙΚΑ ΠΡΟΓΡΆΜΜΑΤΑ
      Άρθρο 1
      Επιτρέπεται στο Μαυροβούνιο να συμμετέχει στα ακόλουθα κοινοτικά προγράμματα:

                  α)

                  τα προγράμματα που απαριθμούνται στο παράρτημα της συμφωνίας-πλαισίου μεταξύ της Ευρωπαϊκής Κοινότητας και της Σερβίας και του Μαυροβουνίου σχετικά με τις γενικές αρχές για τη συμμετοχή της Σερβίας και του Μαυροβουνίου σε κοινοτικά προγράμματα (1),

                  β)

                  προγράμματα που καταρτίστηκαν ή ανανεώθηκαν μετά τις 27 Ιουλίου 2005 και τα οποία περιλαμβάνουν ρήτρα που προβλέπει τη συμμετοχή του Μαυροβουνίου.

            Άρθρο 2
      Το Μαυροβούνιο συμβάλλει οικονομικά στο γενικό προϋπολογισμό της Ευρωπαϊκής Ένωσης με ποσό ανάλογο προς τα ειδικά προγράμματα στα οποία συμμετέχει.
      Άρθρο 3
      Οι αντιπρόσωποι του Μαυροβουνίου δύνανται να συμμετέχουν, ως παρατηρητές και για τα σημεία που αφορούν το Μαυροβούνιο, στις επιτροπές διαχείρισης που είναι αρμόδιες για τον έλεγχο των προγραμμάτων στα οποία συμβάλλει οικονομικά το Μαυροβούνιο.
      Άρθρο 4
      Τα έργα και οι πρωτοβουλίες που υποβάλλουν οι συμμετέχοντες του Μαυροβουνίου υπόκεινται, στο μέτρο του δυνατού, στους ίδιους όρους, κανόνες και διαδικασίες που εφαρμόζονται στα κράτη μέλη για τα εν λόγω προγράμματα.
      Άρθρο 5
      Οι ειδικοί όροι και οι προϋποθέσεις για τη συμμετοχή του Μαυροβουνίου σε κάθε συγκεκριμένο πρόγραμμα, συμπεριλαμβανομένης της καταβλητέας χρηματοδοτικής συνεισφοράς, θα πρέπει να καθορισθούν κατόπιν συμφωνίας, υπό μορφή μνημονίου συμφωνίας, μεταξύ της Ευρωπαϊκής Επιτροπής, η οποία ενεργεί εξ ονόματος της Κοινότητας, και του Μαυροβουνίου.
      Σε περίπτωση που το Μαυροβούνιο υποβάλει αίτημα για κοινοτική εξωτερική βοήθεια βάσει του κανονισμού (ΕΚ) αριθ. 1085/2006 του Συμβουλίου, της 17ης Ιουλίου 2006, για τη θέσπιση μηχανισμού προενταξιακής βοήθειας (IPA) (2), ή δυνάμει παρόμοιου κανονισμού για την παροχή κοινοτικής εξωτερικής βοήθειας στο Μαυροβούνιο που ενδέχεται να υιοθετηθεί στο μέλλον, οι όροι που διέπουν τη χρήση της κοινοτικής βοήθειας από το Μαυροβούνιο ορίζονται σε συμφωνία χρηματοδότησης.
      Άρθρο 6
      Το μνημόνιο συμφωνίας ορίζει, σύμφωνα με το δημοσιονομικό κανονισμό της Κοινότητας, ότι ο οικονομικός έλεγχος ή οι λογιστικοί έλεγχοι διεξάγονται, από την Ευρωπαϊκή Επιτροπή, την Ευρωπαϊκή Υπηρεσία Καταπολέμησης της Απάτης (OLAF) και το Ελεγκτικό Συνέδριο των Ευρωπαϊκών Κοινοτήτων, ή υπό την εποπτεία τους.
      Θεσπίζονται λεπτομερείς διατάξεις όσον αφορά τον οικονομικό και το λογιστικό έλεγχο, τα διοικητικά μέτρα, τις κυρώσεις και την είσπραξη οφειλών που επιτρέπουν την ανάθεση στην Ευρωπαϊκή Επιτροπή, στην OLAF και στο Ελεγκτικό Συνέδριο, εξουσιών αντίστοιχων με εκείνες που διαθέτουν έναντι δικαιούχων ή συμβασιούχων που είναι εγκατεστημένοι στην Κοινότητα.
      Άρθρο 7
      Το αργότερο τρία έτη μετά την έναρξη ισχύος της παρούσας συμφωνίας, και στη συνέχεια κάθε τρία έτη, η προσωρινή επιτροπή δύναται να επανεξετάσει την εφαρμογή του παρόντος Πρωτοκόλλου με βάση την πραγματική συμμετοχή του Μαυροβουνίου σε ένα ή περισσότερα κοινοτικά προγράμματα.

   Κύριε,
   Έχω την τιμή να σας γνωρίσω ότι έλαβα σημερινή επιστολή σας η οποία έχει ως εξής:

      «Έχω την τιμή να αναφερθώ στη συμφωνία σταθεροποίησης και σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας του Μαυροβουνίου, αφετέρου, που υπεγράφη στις 15 Οκτωβρίου 2007, και ιδίως στο πρωτόκολλο 8 σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα.
      Έως ότου τεθεί σε ισχύ η εν λόγω συμφωνία σταθεροποίησης και σύνδεσης, σας προτείνω η Ευρωπαϊκή Κοινότητα και η Δημοκρατία του Μαυροβουνίου να εφαρμόζουν προσωρινά, από σήμερα, το πρωτόκολλο 8 σχετικά με τις γενικές αρχές για τη συμμετοχή του Μαυροβουνίου σε κοινοτικά προγράμματα.
      Εάν τα ανωτέρω γίνουν δεκτά από τη Δημοκρατία του Μαυροβουνίου, η παρούσα επιστολή μαζί με την επιβεβαίωσή σας θα αποτελέσουν συμφωνία μεταξύ της Ευρωπαϊκής Κοινότητας και της Δημοκρατίας του Μαυροβουνίου.»

   Έχω την τιμή να σας επιβεβαιώσω ότι η Δημοκρατία του Μαυροβουνίου συμφωνεί με το περιεχόμενο της επιστολής αυτής.
   Με εξαιρετική εκτίμηση

      Εξ ονόματος της Δημοκρατίας του Μαυροβουνίου
      Sačinjeno u Briselu
      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporzÿdzono w Brukseli, dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         Za Republiku Crnu Goru
         За Република Черна гора
         Por la República de Montenegro
         Za Republiku Černá Hora
         For Republikken Montenegro
         Für die Republik Montenegro
         Montenegro Vabariigi nimel
         Για τη Δημοκρατία του Μαυροβουνίου
         For the Republic of Montenegro
         Pour la République du Monténégro
         Per la Repubblica del Montenegro
         Melnkalnes Republikas vārdā
         Juodkalnijos Respublikos vardu
         A Montenegrói Köztársaság részéről
         Għar-Repubblika tal-Montenegro
         Voor de Republiek Montenegro
         W imieniu Republiki Czarnogóry
         Pela República do Montenegro
         Pentru Republica Muntenegru
         Za Čiernohorskú republiku
         Za Republiko Črno goro
         Montenegron tasavallan puolesta
         För Republiken Montenegro

      (1)  ΕΕ L 192 της 22.7.2005, σ. 29.

      (2)  ΕΕ L 210 της 31.7.2006, σ. 82.


Avis juridique important

|

31988D0031

Απόφαση του Συμβουλίου της 21ης Δεκεμβρίου 1987 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου ( 88/31/ΕΟΚ )

Επίσημη Εφημερίδα αριθ. L 022 της 27/01/1988 σ. 0009

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Δεκεμβρίου 1987 σχετικά με τη σύναψη του πρωτοκόλλου για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου ( 88/31/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 238,  τη σύσταση της Επιτροπής,  τη σύμφωνη γνώμη του Ευρωπαϊκού Κοινοβουλίου ( 1 ),  Εκτιμώντας, ότι πρέπει να εγκριθεί το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου,  ΑΠΟΦΑΣΙΖΕΙ :    Άρθρο 1 Το πρωτόκολλο για τη χρηματοδοτική και τεχνική συνεργασία μεταξύ της Ευρωπαϊκής Οικονομικής Κοινότητας και της Αραβικής Δημοκρατίας της Αιγύπτου εγκρίνεται εξ ονόματος της Κοινότητας .  Το κείμενο του πρωτοκόλλου επισυνάπτεται στην παρούσα απόφαση .  Άρθρο 2 Ο Πρόεδρος του Συμβουλίου προβαίνει στην γνωστοποίηση που προβλέπει το άρθρο 21 του πρωτοκόλλου ( 2 ).  Άρθρο 3 Η παρούσα απόφαση αρχίζει να ισχύει την επόμενη ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .   Βρυξέλλες, 21 Δεκεμβρίου 1987 .  Για το Συμβούλιο Ο Πρόεδρος B . HAARDER


Avis juridique important

|

31996D0291

96/291/ΕΚ: Απόφαση του Συμβουλίου, της 29ης Απριλίου 1996, για τη σύναψη συμφωνίας υπό μορφή ανταλλαγής επιστολών για την κατά ένα έτος μείωση της διάρκειας ισχύος της συμφωνίας που αφορά τις σχέσεις σε θέματα θαλάσσιας αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου

Επίσημη Εφημερίδα αριθ. L 111 της 04/05/1996 σ. 0018 - 0018

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Απριλίου 1996 για τη σύναψη συμφωνίας υπό μορφή ανταλλαγής επιστολών για την κατά ένα έτος μείωση της διάρκειας ισχύος της συμφωνίας που αφορά τις σχέσεις σε θέματα θαλάσσιας αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου (96/291/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτο εδάφιο,την πρόταση της Επιτροπής,τη γνώμη του Ευρωπαϊκού Κοινοβουλίου,Εκτιμώντας:ότι η συμφωνία για τις σχέσεις σε θέματα θαλάσσιας αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου (1), που έχει συναφθεί το 1992 για τέσσερα έτη, προβλέπει στο άρθρο 15 παράγραφος 2 αναθεώρηση στα μέσα ισχύος της συμφωνίας 7ότι, στο πλαίσιο της εξέτασης, τα δύο μέρη συμφώνησαν στις 13 Οκτωβρίου 1994 να περιορίσουν τη διάρκεια της παρούσας συμφωνίας έως τις 30 Απριλίου 1995 τα μεσάνυχτα και να ξεκινήσουν, το ταχύτερο δυνατό, τις αναγκαίες διαπραγματεύσεις για την ενδεχόμενη σύναψη μιας νέας συμφωνίας διάρκειας τριών ετών, από την 1η Μαΐου 1995,ΑΠΟΦΑΣΙΖΕΙ:Άρθρο 1 Η συμφωνία υπό μορφή ανταλλαγής επιστολών για την κατά ένα έτος μείωση της διάρκειας ισχύος της συμφωνίας που αφορά τις σχέσεις της θαλάσσιας αλιείας μεταξύ της Ευρωπαϊκής Οικονομικής Κοινότητας και του Βασιλείου του Μαρόκου εγκρίνεται εξ ονόματος της Κοινότητας.Το κείμενο της ανωτέρω συμφωνίας επισυνάπτεται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια για την υπογραφή της συμφωνίας με σκοπό τη δέσμευση της Κοινότητας.Λουξεμβούργο, 29 Απριλίου 1996.Για το ΣυμβούλιοΟ ΠρόεδροςW. LUCHETTI(1) ΕΕ αριθ. L 407 της 31. 12. 1992, σ. 3.


title: 2010/321/: Απόφαση του Συμβουλίου, της 7ης Ιουνίου 2010 , για την εξουσιοδότηση των κρατών μελών να κυρώσουν, προς το συμφέρον της Ευρωπαϊκής Ένωσης, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας (σύμβαση αριθ. 188)

text:
               11.6.2010

               EL

               Επίσημη Εφημερίδα της Ευρωπαϊκής Ένωσης

               L 145/12

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Ιουνίου 2010
   για την εξουσιοδότηση των κρατών μελών να κυρώσουν, προς το συμφέρον της Ευρωπαϊκής Ένωσης, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας (σύμβαση αριθ. 188)
   (2010/321/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 48 σε συνδυασμό με το σημείο v) του άρθρου 218 παράγραφος 6 στοιχείο α) και το πρώτο εδάφιο του άρθρου 218 παράγραφος 8,
   την πρόταση της Ευρωπαϊκής Επιτροπής,
   την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η σύμβαση αριθ. 188 της Διεθνούς Οργάνωσης Εργασίας (στο εξής «η σύμβαση» και «η ΔΟΕ», αντίστοιχα) σχετικά με την εργασία στον τομέα της αλιείας εκδόθηκε στις 14 Ιουνίου 2007 από τη ναυτιλιακή σύνοδο της Διεθνούς Συνδιάσκεψης Εργασίας της ΔΟΕ, που συγκλήθηκε στη Γενεύη και κατά την οποία όλες οι αντιπροσωπείες των κρατών μελών της ΕΕ ψήφισαν υπέρ της έκδοσης.

               (2)

               Η σύμβαση αποτελεί σημαντική συμβολή στον τομέα της αλιείας σε διεθνές επίπεδο, προωθώντας αξιοπρεπείς όρους εργασίας για τους αλιείς και δικαιότερους όρους ανταγωνισμού για τους ιδιοκτήτες αλιευτικών σκαφών και, ως εκ τούτου, οι διατάξεις της θα πρέπει να τεθούν σε εφαρμογή το συντομότερο δυνατόν.

               (3)

               Το Ευρωπαϊκό Κοινοβούλιο, το Συμβούλιο και η Επιτροπή προωθούν την κύρωση των διεθνών συμβάσεων εργασίας που είναι ταξινομημένες από τη ΔΟΕ ως επικαιροποιημένες ως συμβολή στις προσπάθειες που καταβάλλει η ΕΕ για την προώθηση αξιοπρεπών όρων εργασίας για όλους εντός και εκτός ΕΕ.

               (4)

               Κατά το καταστατικό της ΔΟΕ, η έγκριση οποιασδήποτε σύμβασης ή σύστασης από τη Συνδιάσκεψη, ή η κύρωση οποιασδήποτε σύμβασης από οποιοδήποτε μέλος, δεν θεωρείται σε καμία περίπτωση ότι επηρεάζει οποιοδήποτε δίκαιο, απόφαση, έθιμο ή συμφωνία που εξασφαλίζει ευνοϊκότερους όρους στους οικείους εργαζόμενους από εκείνους που προβλέπονται από τη σύμβαση ή τη σύσταση.

               (5)

               Ορισμένες διατάξεις της σύμβασης εμπίπτουν στην αποκλειστική αρμοδιότητα της Ένωσης όσον αφορά τον συντονισμό των συστημάτων κοινωνικής ασφάλισης.

               (6)

               Η Ένωση δεν μπορεί να κυρώσει τη σύμβαση, δεδομένου ότι μόνο κράτη μπορούν να είναι συμβαλλόμενα μέρη της.

               (7)

               Ως εκ τούτου, το Συμβούλιο θα πρέπει να εξουσιοδοτήσει τα κράτη μέλη, τα οποία δεσμεύονται από τους κανόνες της Ένωσης σχετικά με τον συντονισμό των συστημάτων κοινωνικής ασφάλισης βάσει του άρθρου 48 της συνθήκης για τη λειτουργία της Ευρωπαϊκής Ένωσης, να κυρώσουν τη σύμβαση προς το συμφέρον της Ένωσης, με τους όρους που καθορίζονται στην παρούσα απόφαση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη εξουσιοδοτούνται να κυρώσουν, όσον αφορά τα τμήματα που εμπίπτουν στην αποκλειστική αρμοδιότητα της Ένωσης, τη σύμβαση της Διεθνούς Οργάνωσης Εργασίας του 2007 σχετικά με την εργασία στον τομέα της αλιείας, η οποία εκδόθηκε στις 14 Ιουνίου 2007.
   Άρθρο 2
   Τα κράτη μέλη προβαίνουν στις αναγκαίες ενέργειες για την κατάθεση των εγγράφων κύρωσης της σύμβασης στον Γενικό Διευθυντή του Διεθνούς Γραφείου Εργασίας το συντομότερο δυνατόν και κατά προτίμηση πριν από τις 31 Δεκεμβρίου 2012. Το Συμβούλιο θα επανεξετάσει την πρόοδο της κύρωσης πριν από τον Ιανουάριο του 2012.
   Άρθρο 3
   Η παρούσα απόφαση απευθύνεται στα κράτη μέλη.

      Λουξεμβούργο, 7 Ιουνίου 2010.

            Για το Συμβούλιο

            Ο Πρόεδρος

         C. CORBACHO

      (1)  Έγκριση της 5ης Μαΐου 2010 (δεν έχει ακόμα δημοσιευθεί στην Επίσημη Εφημερίδα) διά της οποίας επιβεβαιώνεται η γνώμη της 14ης Ιανουαρίου 2009 (δεν έχει ακόμα δημοσιευθεί στην Επίσημη Εφημερίδα).


title: Απόφαση 2008/669/ΚΕΠΠΑ του Συμβουλίου, της 16ης Ιουνίου 2008 , για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Γουινέας Μπισσάου σχετικά με το καθεστώς της αποστολής της Ευρωπαϊκής Ένωσης όσον αφορά την υποστήριξη της μεταρρύθμισης του τομέα της ασφάλειας στη Δημοκρατία της Γουινέας Μπισσάου

text:
               14.8.2008

               EL

               Επίσημη Εφημερίδα της Ευρωπαϊκής Ένωσης

               L 219/65

         ΑΠΌΦΑΣΗ 2008/669/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Ιουνίου 2008
   για τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Γουινέας Μπισσάου σχετικά με το καθεστώς της αποστολής της Ευρωπαϊκής Ένωσης όσον αφορά την υποστήριξη της μεταρρύθμισης του τομέα της ασφάλειας στη Δημοκρατία της Γουινέας Μπισσάου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 19 Νοεμβρίου 2007, το Συμβούλιο έκρινε ότι θα ήταν σκόπιμη η ανάληψη δράσης στο πλαίσιο της Ευρωπαϊκής Πολιτικής Ασφάλειας και Άμυνας (ΕΠΑΑ) σχετικά με τη μεταρρύθμιση του τομέα της ασφάλειας (ΜΤΓ) στη Γουινέα Μπισσάου, σε συνοχή και συμπληρωματικά προς το Ευρωπαϊκό Ταμείο Ανάπτυξης και άλλες κοινοτικές δραστηριότητες.

               (2)

               Μετά τη διεξαγωγή δεύτερης διερευνητικής αποστολής της ΕΕ, η οποία αναπτύχθηκε τον Οκτώβριο του 2007, το Συμβούλιο ενέκρινε, στις 10 Δεκεμβρίου 2007, τη γενική ιδέα δυνητικής δράσης ΕΠΑΑ προς υποστήριξη της ΜΤΑ στη Γουινέα Μπισσάου.

               (3)

               Στις 12 Φεβρουαρίου 2008, το Συμβούλιο υιοθέτησε την κοινή δράση 2008/112/ΚΕΠΠΑ σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέας Μπισσάου (1) (EU SSR Guinea-Bissau).

               (4)

               Διενεργήθηκαν διαπραγματεύσεις για συμφωνία μεταξύ της Ευρωπαϊκής Ένωσης και της Δημοκρατίας της Γουινέας Μπισσάου σχετικά με το καθεστώς της αποστολής της Ευρωπαϊκής Ένωσης όσον αφορά την υποστήριξη της μεταρρύθμισης του τομέα της ασφάλειας στη Δημοκρατία της Γουινέας Μπισσάου.

               (5)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας της Γουινέας Μπισσάου σχετικά με το καθεστώς της αποστολής της Ευρωπαϊκής Ένωσης όσον αφορά την υποστήριξη της μεταρρύθμισης του τομέα της ασφάλειας στη Δημοκρατία της Γουινέας Μπισσάου εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση (2).
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ένωση (3).
   Άρθρο 3
   Η παρούσα απόφαση παράγει αποτελέσματα από την ημέρα της υιοθέτησής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Ιουνίου 2008.

            Για το Συμβούλιο

            Ο Πρόεδρος

         D. RUPEL

      (1)  ΕΕ L 40 της 14.2.2008, σ. 11.

      (2)  Βλέπε σελίδα 66 της παρούσας Επίσημης Εφημερίδας.

      (3)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης με τη μέριμνα της Γενικής Γραμματείας του Συμβουλίου.
    ---documentbreak---

               14.8.2008

               EL

               Επίσημη Εφημερίδα της Ευρωπαϊκής Ένωσης

               L 219/66

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Δημοκρατίας της Γουινέας Μπισσάου σχετικά με το καθεστώς της αποστολής της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στη Γουινέα Μπισσάου
   Η ΕΥΡΩΠΑΪΚΗ ΕΝΩΣΗ, εφεξής αναφερόμενη ως «ΕΕ»,
   αφενός, και
   Η ΔΗΜΟΚΡΑΤΙΑ ΤΗΣ ΓΟΥΙΝΕΑΣ ΜΠΙΣΣΑΟΥ, εφεξής αναφερόμενη ως «η χώρα υποδοχής»,
   αφετέρου,
   από κοινού εφεξής καλούμενες ως «τα μέρη»,
   ΕΧΟΝΤΑΣ ΥΠΟΨΗ:
   την ανταλλαγή επιστολών μεταξύ του Γενικού Γραμματέα/Ύπατου Εκπροσώπου για την Κοινή Εξωτερική Πολιτική και Πολιτική Ασφαλείας κ. Javier Solana και της Αυτού Εξοχότητας του Προέδρου της Δημοκρατίας της Γουινέας Μπισσάου κ. João Bernardo Vieira σχετικά με μια ενδεχόμενη αποστολή της Ευρωπαϊκής Ένωσης προς στήριξη της μεταρρύθμισης του τομέα της ασφάλειας στη Δημοκρατία της Γουινέας Μπισσάου,
   την κοινή δράση 2008/112/ΚΕΠΠΑ του Συμβουλίου, της 12ης Φεβρουαρίου 2008, σχετικά με τη συγκρότηση αποστολής της Ευρωπαϊκής Ένωσης για την παροχή στήριξης όσον αφορά τη μεταρρύθμιση του τομέα της ασφάλειας στη Δημοκρατία της Γουινέας Μπισσάου (EU SSR Guinea-Bissau) (1),
   ότι η παρούσα συμφωνία δεν επηρεάζει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,
   ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Πεδίο εφαρμογής και ορισμοί
   1.   Η παρούσα συμφωνία εφαρμόζεται στην αποστολή της Ευρωπαϊκής Ένωσης και στο προσωπικό της.
   2.   Η παρούσα συμφωνία εφαρμόζεται μόνο στο έδαφος της χώρας υποδοχής.
   3.   Για τους σκοπούς της παρούσας συμφωνίας, νοούνται ως:

               α)

               «EU SSR Guinea-Bissau» η αποστολή της Ευρωπαϊκής Ένωσης στη χώρα υποδοχής, που θεσπίστηκε με την κοινή δράση 2008/112/ΚΕΠΠΑ, συμπεριλαμβανομένων των κλιμακίων, των δυνάμεων, των μονάδων, των αρχηγείων και του προσωπικού που έχουν αναπτυχθεί στο έδαφος της χώρας υποδοχής και έχουν παραχωρηθεί στην EU SSR Guinea-Bissau·

               β)

               «αρχηγός αποστολής», ο αρχηγός αποστολής της EU SSR Guinea-Bissau, ο οποίος διορίζεται από το Συμβούλιο της Ευρωπαϊκής Ένωσης·

               γ)

               «προσωπικό της EU SSR Guinea-Bissau», ο αρχηγός αποστολής, το προσωπικό που αποσπάται από κράτη μέλη της ΕΕ και τα όργανα της ΕΕ και κράτη μη μέλη της ΕΕ που έχουν κληθεί από την ΕΕ να συμμετάσχουν στην EU SSR Guinea-Bissau, το διεθνές προσωπικό που προσλαμβάνεται με σύμβαση εργασίας από την EU SSR Guinea-Bissau για την προετοιμασία, υποστήριξη και εφαρμογή της αποστολής, καθώς και το προσωπικό που στέλνεται σε αποστολή για λογαριασμό αποστέλλοντος κράτους ή οργάνου της ΕΕ στα πλαίσια της αποστολής. Δεν περιλαμβάνεται το προσωπικό των αναδόχων επιχειρήσεων και το τοπικό προσωπικό·

               δ)

               «αρχηγείο», το κύριο αρχηγείο της EU SSR Guinea-Bissau στη Γουινέα Μπισσάου·

               ε)

               «αποστέλλον κράτος», κάθε κράτος μέλος της ΕΕ ή κράτος μη μέλος της ΕΕ που έχει αποσπάσει προσωπικό στην EU SSR Guinea-Bissau·

               στ)

               «εγκαταστάσεις», όλα τα κτίρια, οι χώροι και οι εκτάσεις που απαιτούνται για τη διεξαγωγή των δραστηριοτήτων της EU SSR Guinea-Bissau, καθώς και για τη στέγαση του προσωπικού της EU SSR Guinea-Bissau·

               ζ)

               «τοπικό προσωπικό», το προσωπικό που είναι υπήκοοι της χώρας υποδοχής ή μονίμως διαμένοντες στη χώρα υποδοχής.

         Άρθρο 2
   Γενικές διατάξεις
   1.   Η EU SSR Guinea-Bissau και το προσωπικό της EU SSR Guinea-Bissau τηρούν τους νόμους και τους κανονισμούς της χώρας υποδοχής και απέχουν από κάθε ενέργεια ή δραστηριότητα ασυμβίβαστη προς τους στόχους της αποστολής.
   2.   Η EU SSR Guinea-Bissau διαθέτει αυτονομία ως προς την εκτέλεση των καθηκόντων της βάσει της παρούσας συμφωνίας. Η χώρα υποδοχής σέβεται τον ενιαίο και διεθνή χαρακτήρα της EU SSR Guinea-Bissau.
   3.   Ο αρχηγός αποστολής γνωστοποιεί τακτικά στην κυβέρνηση της χώρας υποδοχής τον αριθμό των μελών του προσωπικού της EU SSR Guinea-Bissau που ευρίσκονται στο έδαφός της.
   Άρθρο 3
   Αναγνώριση ταυτότητας
   1.   Το προσωπικό της EU SSR Guinea-Bissau λαμβάνει δελτίο ταυτότητας της EU SSR Guinea-Bissau, με το οποίο αναγνωρίζεται, και το οποίο υποχρεούται να φέρει ανά πάσα στιγμή. Οι αρμόδιες αρχές της χώρας υποδοχής διαθέτουν υπόδειγμα του δελτίου ταυτότητας της EU SSR Guinea-Bissau.
   2.   Τα οχήματα και τα λοιπά μεταφορικά μέσα της EU SSR Guinea-Bissau φέρουν διακριτικά σήματα ή/και πινακίδες της EU SSR Guinea-Bissau, τα οποία κοινοποιούνται στις αρμόδιες αρχές της χώρας υποδοχής.
   3.   Η EU SSR Guinea-Bissau έχει το δικαίωμα να αναρτά τη σημαία της ΕΕ στο κύριο αρχηγείο της και αλλού, ενδεχομένως μαζί με τη σημαία της χώρας υποδοχής, σύμφωνα με απόφαση του αρχηγού αποστολής. Εθνικές σημαίες ή διακριτικά σήματα των εθνικών στοιχείων που συναποτελούν την EU SSR Guinea-Bissau μπορούν να επιδεικνύονται στους χώρους, στα οχήματα και στις στολές της EU SSR Guinea-Bissau, σύμφωνα με απόφαση του αρχηγού αποστολής.
   Άρθρο 4
   Διάβαση συνόρων και μετακινήσεις στο έδαφος της χώρας υποδοχής
   1.   Το προσωπικό της EU SSR Guinea-Bissau και τα περιουσιακά στοιχεία και μεταφορικά μέσα της EU SSR Guinea-Bissau διασχίζουν τα σύνορα της χώρας υποδοχής στα επίσημα σημεία διάβασης των συνόρων, στα λιμάνια και μέσω των διεθνών αεροδιαδρόμων.
   2.   Η χώρα υποδοχής διευκολύνει την EU SSR Guinea-Bissau και το προσωπικό της EU SSR Guinea-Bissau για την είσοδο προς και την αναχώρηση από το έδαφος της χώρας υποδοχής. Εκτός από έλεγχο διαβατηρίων κατά την είσοδο προς και την αναχώρηση από το έδαφος της χώρας υποδοχής, το προσωπικό της EU SSR Guinea-Bissau που διαθέτει αποδεικτικό συμμετοχής στην αποστολή απαλλάσσεται από τους κανονισμούς περί διαβατηρίων, τελωνειακών ελέγχων, θεώρησης, μετανάστευσης και από οποιαδήποτε μορφή ελέγχου της μετανάστευσης εντός του εδάφους της χώρας υποδοχής.
   3.   Το προσωπικό της EU SSR Guinea-Bissau απαλλάσσεται από τους κανονισμούς της χώρας υποδοχής που διέπουν την εγγραφή και τον έλεγχο των αλλοδαπών, δεν θεωρείται όμως ότι αποκτά οιοδήποτε δικαίωμα μόνιμης διαμονής ή κατοικίας στο έδαφος της χώρας υποδοχής.
   4.   Τα περιουσιακά στοιχεία και τα μεταφορικά μέσα της που χρησιμοποιούνται προς υποστήριξη της EU SSR Guinea-Bissau και τα οποία εισέρχονται, διέρχονται ή εξέρχονται από το έδαφος της χώρας υποδοχής και προορίζονται για τη στήριξη της EU SSR Guinea-Bissau, απαλλάσσονται από την υποβολή καταλόγων ή άλλων τελωνειακών εγγράφων, καθώς και από οιαδήποτε επιθεώρηση.
   5.   Τα οχήματα και αεροσκάφη που χρησιμοποιούνται προς υποστήριξη της αποστολής δεν υπόκεινται στις τοπικές απαιτήσεις έκδοσης άδειας ή καταχώρισης. Τα συναφή διεθνή πρότυπα και κανονισμοί εξακολουθούν να εφαρμόζονται. Εφόσον χρειάζεται, συνάπτονται συμπληρωματικές ρυθμίσεις, όπως αναφέρει στο άρθρο 19.
   6.   Το προσωπικό της EU SSR Guinea-Bissau δύναται να οδηγεί μηχανοκίνητα οχήματα και να χειρίζεται πλοία και αεροσκάφη στο έδαφος της χώρας υποδοχής, υπό τον όρο ότι έχει ισχύουσα εθνική, ή διεθνή άδεια οδήγησης, πιστοποιητικό πλοιάρχου ή άδεια πιλότου, ανάλογα με την περίπτωση. Η χώρα υποδοχής αποδέχεται ως έγκυρες, χωρίς φόρο ή τέλος, τις άδειες οδήγησης που διαθέτει το προσωπικό της EU SSR Guinea-Bissau.
   7.   Η EU SSR Guinea-Bissau και το προσωπικό της EU SSR Guinea-Bissau, καθώς και τα οχήματα, αεροσκάφη ή άλλα μεταφορικά μέσα, ο εξοπλισμός και οι προμήθειές τους, μπορούν να κυκλοφορούν ελεύθερα και απεριόριστα σε ολόκληρο το έδαφος της χώρας υποδοχής, συμπεριλαμβανομένου του θαλάσσιου και του εναέριου χώρου της. Εφόσον χρειάζεται, μπορούν να συναφθούν συμπληρωματικές ρυθμίσεις όπως αναφέρει το άρθρο 19.
   8.   Για τους σκοπούς της αποστολής, το προσωπικό της EU SSR Guinea-Bissau και το τοπικό της προσωπικό, όταν ταξιδεύει στο πλαίσιο των επίσημων καθηκόντων του, μπορεί να χρησιμοποιεί οδούς, γέφυρες, πορθμεία, αερολιμένες και λιμένες χωρίς καταβολή δασμών, τελών, διοδίων, φόρων ή άλλων επιβαρύνσεων. Η EU SSR Guinea-Bissau δεν απαλλάσσεται από τις εύλογες επιβαρύνσεις για ζητούμενες και παρεχόμενες υπηρεσίες, υπό τους ιδίους όρους με εκείνους που προβλέπονται για το προσωπικό της χώρας υποδοχής.
   Άρθρο 5
   Προνόμια και ασυλίες που παρέχει η χώρα υποδοχής στην EU SSR Guinea-Bissau
   1.   Οι εγκαταστάσεις της EU SSR Guinea-Bissau είναι απαραβίαστες. Πρόσωπα ενεργούντα εκ μέρους της χώρας υποδοχής δεν εισέρχονται σε αυτές χωρίς τη συγκατάθεση του αρχηγού αποστολής.
   2.   Οι εγκαταστάσεις της EU SSR Guinea-Bissau, η επίπλωσή τους και τα λοιπά είδη που βρίσκονται σε αυτές, καθώς και τα μεταφορικά τους μέσα, δεν μπορούν να αποτελέσουν αντικείμενο έρευνας, επίταξης, κατάσχεσης ή εκτελεστικών μέτρων.
   3.   Η EU SSR Guinea-Bissau και τα περιουσιακά της στοιχεία, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.
   4.   Τα αρχεία και τα έγγραφα της EU SSR Guinea-Bissau είναι απαραβίαστα εν παντί χρόνω και οπουδήποτε βρίσκονται.
   5.   Η επίσημη αλληλογραφία της EU SSR Guinea-Bissau είναι απαραβίαστη. Ως «επίσημη αλληλογραφία» νοείται όλη η αλληλογραφία που σχετίζεται με την αποστολή και τις λειτουργίες της.
   6.   Όσον αφορά τα εμπορεύματα που η EU SSR Guinea-Bissau αγοράζει ή εισάγει, τις υπηρεσίες που της παρέχονται και τις εγκαταστάσεις που χρησιμοποιεί για τους σκοπούς της αποστολής, η EU SSR Guinea-Bissau, απαλλάσσονται από κάθε εθνικό, περιφερειακό και δημοτικό τέλος, φόρο και συναφή επιβάρυνση. Η EU SSR Guinea-Bissau δεν απαλλάσσεται από τέλη, φόρους, ή επιβαρύνσεις που συνιστούν πληρωμή έναντι παρασχεθεισών υπηρεσιών.
   7.   Η χώρα υποδοχής επιτρέπει την είσοδο ειδών για την αποστολή και χορηγεί απαλλαγή από όλους τους τελωνειακούς δασμούς, τέλη, διόδια, φόρους και συναφείς επιβαρύνσεις, εκτός από τα τέλη αποθήκευσης, μεταφοράς και λοιπών παρεχόμενων υπηρεσιών.
   Άρθρο 6
   Προνόμια και ασυλίες που παρέχει η χώρα υποδοχής στο προσωπικό της EU SSR Guinea-Bissau
   1.   Το προσωπικό της EU SSR Guinea-Bissau δεν υπόκειται σε καμιάς μορφής σύλληψη ή κράτηση.
   2.   Τα έγγραφα, η αλληλογραφία και η περιουσία του προσωπικού της EU SSR Guinea-Bissau είναι απαραβίαστα, εκτός από την περίπτωση των εκτελεστικών μέτρων τα οποία επιτρέπονται δυνάμει της παραγράφου 6.
   3.   Το προσωπικό της EU SSR Guinea-Bissau χαίρει ασυλίας όσον αφορά την ποινική δικαιοδοσία της χώρας υποδοχής υπό οιεσδήποτε συνθήκες. Η ασυλία του προσωπικού της EU SSR Guinea-Bissau όσον αφορά την ποινική δικαιοδοσία μπορεί να αρθεί από το αποστέλλον κράτος ή από το οικείο όργανο της ΕΕ, ανάλογα με την περίπτωση. Η εν λόγω άρση της ασυλίας θα είναι πάντοτε ρητή.
   4.   Το προσωπικό της EU SSR Guinea-Bissau χαίρει ασυλίας όσον αφορά την αστική και διοικητική δικαιοδοσία της χώρας υποδοχής προκειμένου περί προφορικών ή έγγραφων δηλώσεων και οιωνδήποτε πράξεων στις οποίες προέβη κατά την άσκηση των επίσημων καθηκόντων του. Σε περίπτωση που εγείρεται αγωγή για αστική υπόθεση κατά μέλους του προσωπικού της EU SSR Guinea-Bissau ενώπιον δικαστηρίου της χώρας υποδοχής, ενημερώνονται πάραυτα ο αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ. Πριν από την κίνηση της διαδικασίας ενώπιον του δικαστηρίου, ο αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό της EU SSR Guinea-Bissau κατά την άσκηση των επίσημων καθηκόντων του. Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία και εφαρμόζονται οι διατάξεις του άρθρου 16. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχισθεί. Η πιστοποίηση από τον αρχηγό αποστολής και την αρμόδια αρχή του αποστέλλοντος κράτους ή του οργάνου της ΕΕ είναι δεσμευτική για τη δικαιοδοσία της χώρας υποδοχής, η οποία δεν μπορεί να την αμφισβητήσει.
   Μέλος του προσωπικού της EU SSR Guinea-Bissau που έχει εγείρει αγωγή δεν δικαιούται να επικαλεσθεί ασυλία σχετικά με τυχόν ανταγωγή άμεσα συνδεόμενη με την κύρια αγωγή.
   5.   Το προσωπικό της EU SSR Guinea-Bissau δεν υποχρεούται να καταθέτει ως μάρτυρας.
   6.   Δεν είναι δυνατή η λήψη εκτελεστικών μέτρων κατά μελών του προσωπικού της EU SSR Guinea-Bissau, εκτός από την περίπτωση που ασκείται αγωγή εναντίον του για αστική υπόθεση η οποία δεν συνδέεται με τα επίσημα καθήκοντά του. Τα περιουσιακά στοιχεία του προσωπικού της EU SSR Guinea-Bissau, για τα οποία ο αρχηγός αποστολής παρέχει πιστοποίηση ότι είναι αναγκαία για την εκπλήρωση των επίσημων καθηκόντων του, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως ή εντολής. Σε αστικές διαδικασίες, το προσωπικό της EU SSR Guinea-Bissau δεν υπόκειται σε περιορισμούς της προσωπικής του ελευθερίας ή σε άλλα καταναγκαστικά μέτρα.
   7.   Η ασυλία του μέλους του προσωπικού της EU SSR Guinea-Bissau από τη δικαιοδοσία της χώρας υποδοχής δεν το απαλλάσσει από τη δικαιοδοσία του αντίστοιχου αποστέλλοντος κράτους.
   8.   Το προσωπικό της EU SSR Guinea-Bissau, όσον αφορά τις υπηρεσίες που παρέχονται για την EU SSR Guinea-Bissau, εξαιρείται από τις διατάξεις περί κοινωνικής ασφάλισης που ενδέχεται να ισχύουν στη χώρα υποδοχής.
   9.   Το προσωπικό της EU SSR Guinea-Bissau εξαιρείται από οιαδήποτε μορφή φορολόγησης, στη χώρα υποδοχής, του μισθού και των αποζημιώσεων που λαμβάνει από την EU SSR Guinea-Bissau ή από τα αποστέλλοντα κράτη, καθώς και των τυχόν προερχόμενων από πηγές εκτός της χώρας υποδοχής εσόδων του.
   10.   Η χώρα υποδοχής επιτρέπει, σύμφωνα με όποιους νόμους ή κανονισμούς θεσπίσει, την είσοδο και χορηγεί απαλλαγή από όλους τους τελωνειακούς δασμούς, τέλη, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών, για είδη που προορίζονται για προσωπική χρήση του προσωπικού της EU SSR Guinea-Bissau. Η χώρα υποδοχής επιτρέπει επίσης την εξαγωγή των ειδών αυτών. Προκειμένου για εμπορεύματα και υπηρεσίες που αγοράζονται στην εγχώρια αγορά, το προσωπικό της EU SSR Guinea-Bissau απαλλάσσεται από το φόρο προστιθεμένης αξίας και τους φόρους σύμφωνα με τη νομοθεσία της χώρας υποδοχής.
   11.   Οι προσωπικές αποσκευές του προσωπικού της EU SSR Guinea-Bissau δεν υπόκεινται σε ελέγχους, εκτός εάν υπάρχουν σοβαρές υπόνοιες ότι περιέχουν είδη τα οποία δεν προορίζονται για προσωπική χρήση από το προσωπικό της EU SSR Guinea-Bissau, ή είδη των οποίων η εισαγωγή ή η εξαγωγή απαγορεύεται από τη νομοθεσία ή τα οποία υπόκεινται στους κανονισμούς της χώρας υποδοχής περί καραντίνας. Στην περίπτωση αυτή, οι έλεγχοι διεξάγονται μόνο παρουσία του ενδιαφερομένου ή εξουσιοδοτημένου εκπροσώπου της EU SSR Guinea-Bissau.
   Άρθρο 7
   Τοπικό προσωπικό
   Το τοπικό προσωπικό απολαύει μόνο των προνομίων και των ασυλιών που αποφασίζει η χώρα υποδοχής. Εντούτοις, η χώρα υποδοχής ασκεί τη δικαιοδοσία της επί του εν λόγω τοπικού προσωπικού κατά τρόπον ώστε να μην παρεμβαίνει αδικαιολόγητα στην εκτέλεση των καθηκόντων της αποστολής.
   Άρθρο 8
   Ποινική δικαιοδοσία
   Οι αρμόδιες αρχές του αποστέλλοντος κράτους έχουν το δικαίωμα να ασκούν στο έδαφος της χώρας υποδοχής τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί του συνόλου του προσωπικού της EU SSR Guinea-Bissau που υπόκειται στο ισχύον δίκαιο του αποστέλλοντος κράτους.
   Άρθρο 9
   Ασφάλεια
   1.   Η χώρα υποδοχής, μέσω των ιδίων δυνατοτήτων της, αναλαμβάνει πλήρη ευθύνη για την ασφάλεια του προσωπικού της EU SSR Guinea-Bissau.
   2.   Προς το σκοπό αυτό, η χώρα υποδοχής λαμβάνει όλα τα απαραίτητα μέτρα για την προστασία και την ασφάλεια της EU SSR Guinea-Bissau και του προσωπικού της. Οποιεσδήποτε ειδικές διατάξεις που προτείνει η χώρα υποδοχής, αποτελούν αντικείμενο συμφωνίας με τον αρχηγό αποστολής πριν εφαρμοσθούν. Η χώρα υποδοχής επιτρέπει και υποστηρίζει δωρεάν τις δραστηριότητες που αφορούν την υγειονομική εκκένωση του προσωπικού της EU SSR Guinea-Bissau. Εφόσον χρειάζεται, συνάπτονται συμπληρωματικές ρυθμίσεις όπως αναφέρει το άρθρο 19.
   Άρθρο 10
   Στολές
   1.   Το προσωπικό της EU SSR Guinea-Bissau φέρει εθνική στολή ή πολιτική περιβολή με ειδικό διακριτικό σήμα της EU SSR Guinea-Bissau.
   2.   Η χρήση της στολής υπόκειται σε κανόνες τους οποίους εκδίδει ο αρχηγός της αποστολής.
   Άρθρο 11
   Συνεργασία και πρόσβαση σε πληροφορίες
   1.   Η χώρα υποδοχής παρέχει πλήρη συνεργασία και υποστήριξη στην EU SSR Guinea-Bissau και στο προσωπικό της.
   2.   Εφόσον ζητηθεί και είναι απαραίτητο για την εκπλήρωση της αποστολής της EU SSR Guinea-Bissau, η χώρα υποδοχής παρέχει στο προσωπικό της EU SSR Guinea-Bissau πραγματική πρόσβαση:

               α)

               σε κτίρια, εγκαταστάσεις, χώρους και επίσημα οχήματα υπό τον έλεγχο της χώρας υποδοχής·

               β)

               σε έγγραφα, υλικά και πληροφορίες υπό τον έλεγχό της που αφορούν την εντολή της EU SSR Guinea-Bissau.

         Εφόσον χρειάζεται, συνάπτονται συμπληρωματικές ρυθμίσεις, όπως αναφέρει το άρθρο 19.
   3.   Ο αρχηγός αποστολής και η χώρα υποδοχής πραγματοποιούν τακτικές διαβουλεύσεις και λαμβάνουν κατάλληλα μέτρα για την εξασφάλιση στενών και αμοιβαίων επαφών σε όλα τα κατάλληλα επίπεδα. Η χώρα υποδοχής μπορεί να διορίζει αξιωματικό σύνδεσμο στην EU SSR Guinea-Bissau.
   Άρθρο 12
   Υποστήριξη της χώρας υποδοχής και συμβάσεις
   1.   Η χώρα υποδοχής συμφωνεί, εφόσον της ζητηθεί, να επικουρήσει την EU SSR Guinea-Bissau στην εξεύρεση κατάλληλων εγκαταστάσεων.
   2.   Η χώρα υποδοχής παρέχει δωρεάν, εφόσον ζητηθούν και είναι διαθέσιμες, ιδιόκτητες εγκαταστάσεις της χώρας υποδοχής και εγκαταστάσεις ιδιοκτησίας νομικών προσώπων ιδιωτικού δικαίου, εφόσον αυτές είναι απαραίτητες για τη διεξαγωγή των διοικητικών και επιχειρησιακών δραστηριοτήτων της EU SSR Guinea-Bissau.
   3.   Στα πλαίσια των μέσων και των δυνατοτήτων της, η χώρα υποδοχής συμβάλλει στην προετοιμασία, την εγκατάσταση, την εκτέλεση και την υποστήριξη της αποστολής, συμπεριλαμβανομένων συστεγαζόμενων εγκαταστάσεων και εξοπλισμού για εμπειρογνώμονες της EU SSR Guinea-Bissau.
   4.   Η βοήθεια και η υποστήριξη της αποστολής από τη χώρα υποδοχής παρέχεται υπό τους ίδιους όρους που ισχύουν για τη βοήθεια και την υποστήριξη στο προσωπικό της χώρας υποδοχής.
   5.   Το δίκαιο που διέπει τις συμβάσεις που έχουν συναφθεί από την EU SSR Guinea-Bissau στη χώρα υποδοχής καθορίζεται στην εκάστοτε σύμβαση.
   6.   Η σύμβαση μπορεί να ορίζει ότι η διαδικασία διευθέτησης διαφορών η οποία αναφέρεται στο άρθρο 16 παράγραφοι 3 και 4 ισχύει για διαφορές που προκύπτουν από την εφαρμογή της σύμβασης.
   Άρθρο 13
   Αλλαγές στις εγκαταστάσεις
   Η EU SSR Guinea-Bissau εξουσιοδοτείται να κατασκευάζει, να μετατρέπει ή να τροποποιεί άλλως τις εγκαταστάσεις ανάλογα με τις επιχειρησιακές της ανάγκες.
   Η χώρα υποδοχής δεν ζητά αποζημίωση από την EU SSR Guinea-Bissau για τις εν λόγω κατασκευές, μετατροπές ή τροποποιήσεις.
   Άρθρο 14
   Θάνατοι μελών του προσωπικού της EU SSR Guinea-Bissau
   1.   Ο αρχηγός αποστολής έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού της EU SSR Guinea-Bissau, καθώς και των προσωπικών τους περιουσιακών στοιχείων.
   2.   Δεν διενεργείται νεκροψία επί των θανόντων μελών της EU SSR Guinea-Bissau χωρίς τη συγκατάθεση του αποστέλλοντος κράτους και την παρουσία εκπροσώπου της EU SSR Guinea-Bissau ή/και του οικείου κράτους.
   3.   Η χώρα υποδοχής και η EU SSR Guinea-Bissau συνεργάζονται στον μέγιστο βαθμό με σκοπό τον έγκαιρο επαναπατρισμό των θανόντων μελών του προσωπικού της EU SSR Guinea-Bissau.
   Άρθρο 15
   Επικοινωνίες
   1.   Η EU SSR Guinea-Bissau μπορεί να εγκαθιστά και να χρησιμοποιεί ραδιοσταθμούς μετάδοσης και λήψης, καθώς και δορυφορικά συστήματα. Συνεργάζεται με τις αρμόδιες αρχές της χώρας υποδοχής σχετικά με τη χρησιμοποίηση των κατάλληλων συχνοτήτων προκειμένου να αποφευχθούν διενέξεις. Η πρόσβαση στο φάσμα συχνοτήτων παρέχεται δωρεάν από τη χώρα υποδοχής.
   2.   Η EU SSR Guinea-Bissau έχει το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, τηλεομοιοτυπικής συσκευής και κάθε άλλου μέσου, καθώς και το δικαίωμα να εγκαταστήσει τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων της EU SSR Guinea-Bissau, συμπεριλαμβανομένης της τοποθέτησης καλωδίων και επίγειων γραμμών για το σκοπό διεξαγωγής της επιχείρησης.
   3.   Η EU SSR Guinea-Bissau μπορεί να λαμβάνει, στις εγκαταστάσεις της, τα απαιτούμενα μέτρα για να εξασφαλίζει τη διαβίβαση του ταχυδρομείου που αποστέλλεται ή απευθύνεται στην EU SSR Guinea-Bissau ή/και στο προσωπικό της.
   Άρθρο 16
   Αξιώσεις αποζημίωσης για θάνατο, τραυματισμό, ζημία ή απώλεια
   1.   Η EU SSR Guinea-Bissau και το προσωπικό της EU SSR Guinea-Bissau δεν θεωρούνται υπεύθυνοι για τυχόν ζημιές ή απώλειες δημόσιων ή ιδιωτικών περιουσιακών στοιχείων που απορρέουν από επιχειρησιακές ανάγκες ή προκαλούνται από δραστηριότητες που συνδέονται με ταραχές ή με την προστασία της EU SSR Guinea-Bissau.
   2.   Με σκοπό την επίτευξη φιλικού διακανονισμού, οι αξιώσεις αποζημίωσης για ζημιές ή απώλειες δημόσιων ή ιδιωτικών περιουσιακών στοιχείων που δεν καλύπτονται από την παράγραφο 1, καθώς και οι αξιώσεις αποζημίωσης για το θάνατο ή τον τραυματισμό προσώπων και για ζημιές ή απώλειες περιουσιακών στοιχείων της EU SSR Guinea-Bissau, διαβιβάζονται στην EU SSR Guinea-Bissau μέσω των αρμόδιων αρχών της χώρας υποδοχής, όσον αφορά αξιώσεις αποζημίωσης που εγείρονται από νομικά ή φυσικά πρόσωπα της εκάστοτε χώρας υποδοχής, ή στις αρμόδιες αρχές της χώρας υποδοχής, όσον αφορά αξιώσεις αποζημίωσης της EU SSR Guinea-Bissau.
   3.   Εφόσον δεν μπορεί να ευρεθεί φιλικός διακανονισμός, η αξίωση αποζημίωσης υποβάλλεται σε επιτροπή αποζημιώσεων αποτελούμενη από εκπροσώπους της EU SSR Guinea-Bissau και από ισάριθμους εκπροσώπους της χώρας υποδοχής. Η απόφαση σχετικά με αξίωση αποζημίωσης επιτυγχάνεται με κοινή συμφωνία.
   4.   Εφόσον δεν μπορεί να επιτευχθεί διακανονισμός στο πλαίσιο της επιτροπής αποζημιώσεων, η διαφορά:

               α)

               για αξιώσεις αποζημίωσης έως και 40 000 ευρώ, διευθετείται με διπλωματικά μέσα μεταξύ της χώρας υποδοχής και των εκπροσώπων της ΕΕ·

               β)

               για αξιώσεις αποζημίωσης που υπερβαίνουν το ποσό που αναφέρεται στο στοιχείο α), υποβάλλεται σε διαιτητικό δικαστήριο, οι αποφάσεις του οποίου είναι δεσμευτικές.

         5.   Το διαιτητικό δικαστήριο αποτελείται από τρεις διαιτητές, εκ των οποίων ένας διαιτητής ορίζεται από τη χώρα υποδοχής, ένας διαιτητής ορίζεται από την EU SSR Guinea-Bissau και ο τρίτος διαιτητής ορίζεται από κοινού από τη χώρα υποδοχής και την EU SSR Guinea-Bissau. Εάν ένα από τα μέρη δεν ορίσει διαιτητή εντός δύο μηνών ή εάν δεν μπορεί να υπάρξει συμφωνία μεταξύ της χώρας υποδοχής και της EU SSR Guinea-Bissau όσον αφορά το διορισμό του τρίτου διαιτητή, ο εν λόγω διαιτητής ορίζεται από τον πρόεδρο του Δικαστηρίου των Ευρωπαϊκών Κοινοτήτων.
   6.   Συνάπτεται διοικητική ρύθμιση μεταξύ της EU SSR Guinea-Bissau και των διοικητικών αρχών της χώρας υποδοχής με σκοπό τον καθορισμό της εντολής της επιτροπής αποζημιώσεων και του δικαστηρίου, της εφαρμοστέας διαδικασίας στο πλαίσιο αυτών των οργάνων και των όρων υποβολής των αξιώσεων αποζημίωσης.
   Άρθρο 17
   Σύνδεσμος και διαφορές
   1.   Κάθε ζήτημα που προκύπτει στο πλαίσιο της εφαρμογής της παρούσας συμφωνίας εξετάζεται από κοινού από εκπροσώπους της EU SSR Guinea-Bissau και των αρμόδιων αρχών της χώρας υποδοχής.
   2.   Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ της χώρας υποδοχής και των εκπροσώπων της ΕΕ.
   Άρθρο 18
   Άλλες διατάξεις
   1.   Στις περιπτώσεις που η παρούσα συμφωνία αναφέρεται στα προνόμια, στις ασυλίες και στα δικαιώματα της EU SSR Guinea-Bissau και του προσωπικού της, η κυβέρνηση της χώρας υποδοχής φέρει την ευθύνη για την εφαρμογή και τη συμμόρφωση προς τις εν λόγω ασυλίες, προνόμια και δικαιώματα από τις αρμόδιες τοπικές αρχές της χώρας υποδοχής.
   2.   Ουδεμία διάταξη της παρούσας συμφωνίας δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει κράτος μέλος της ΕΕ ή άλλο κράτος το οποίο συμβάλλει στην EU SSR Guinea-Bissau δυνάμει άλλων συμφωνιών.
   Άρθρο 19
   Διατάξεις εφαρμογής
   Για τους σκοπούς της εφαρμογή της παρούσας συμφωνίας, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που συνάπτονται μεταξύ του αρχηγού αποστολής και των διοικητικών αρχών της χώρας υποδοχής.
   Άρθρο 20
   Έναρξη ισχύος και λήξη
   1.   Η παρούσα συμφωνία τίθεται σε ισχύ κατά την ημερομηνία της υπογραφής της και παραμένει εν ισχύι έως την ημερομηνία αναχώρησης του τελευταίου μέλους του προσωπικού της EU SSR Guinea-Bissau σύμφωνα με κοινοποίηση της EU SSR Guinea-Bissau.
   2.   Παρά την παράγραφο 1, οι διατάξεις που περιέχονται στο άρθρο 4 παράγραφος 8, στο άρθρο 5 παράγραφοι 1 έως 3, 6 και 7, στο άρθρο 6 παράγραφοι 1, 3, 4, 6 και 8 έως 10, και στα άρθρα 13 και 16 θεωρούνται εν ισχύι από την ημερομηνία της πρώτης ανάπτυξης προσωπικού της EU SSR Guinea-Bissau, εφόσον η ημερομηνία αυτή προηγείται της ημερομηνίας έναρξης ισχύος της παρούσας συμφωνίας.
   3.   Η παρούσα συμφωνία δύναται να τροποποιηθεί με γραπτή συμφωνία των μερών.
   4.   Η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας πριν από τη λήξη της.

      Έγινε στο Μπισσάου, στις 11 Ιουλίου 2008, σε δύο πρωτότυπα στην πορτογαλική γλώσσα.

            Για την Ευρωπαϊκή Ένωση

         J.-F. PAROT

            Για τη Δημοκρατία της Γουινέας Μπισσάου

         M.-C. NOBRE CABRAL

      (1)  ΕΕ L 40 της 14.2.2008, σ. 11.


Σημαντική ανακοίνωση νομικού περιεχομένου

|

31987Y1009(01)

Απόφαση αριθ. 132 της 23ης Απριλίου 1987 για την ερμηνεία του άρθρου 40 παράγραφος 3 στοιχείο α) σημείο ii) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971

Επίσημη Εφημερίδα αριθ. C 271 της 09/10/1987 σ. 0003 - 0003

		Απόφαση αριθ. 132της 23ης Απριλίου 1987για την ερμηνεία του άρθρου 40 παράγραφος 3 στοιχείο α) σημείο ii) του κανονισμού (ΕΟΚ) αριθ. 1408/71 του Συμβουλίου της 14ης Ιουνίου 1971(87/C 271/03)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΙΣΗ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,το άρθρο 81 στοιχείο α) του κανονισμού (ΕΟΚ) αριθ. 1408/71 του Συμβουλίου, σύμφωνα με τις διατάξεις του οποίου είναι επιφορτισμένη να χειρίζεται όλα τα διοικητικά θέματα ή θέματα ερμηνείας που απορρέουν από τις διατάξεις του κανονισμού (ΕΟΚ) αριθ. 1408/71 και από μεταγενέστερους κανονισμούς,το άρθρο 40 του κανονισμού (ΕΟΚ) αριθ. 1408/71 που αφορά τις γενικές διατάξεις που διέπουν τις παροχές αναπηρίας για τους μισθωτούς ή μη μισθωτούς που υπάγονται είτε αποκλειστικά σε νομοθεσίες κατά τις οποίες το ποσό της παροχής αναπηρίας εξαρτάται από τη διάρκεια των περιόδων ασφάλισης ή διαμονής είτε σε νομοθεσίες του τύπου αυτού και νομοθεσίες κατά τις οποίες το ποσό των παροχών αναπηρίας είναι ανεξάρτητο από τη διάρκεια των περιόδων ασφάλισης,Εκτιμώντας:ότι για να προσδιοριστεί το δικαίωμα παροχών αναπηρίας δυνάμει της νομοθεσίας ενός κράτους μέλους που εξαρτά τη χορήγηση αυτών των παροχών από την προϋπόθεση ότι κατά τη διάρκεια ορισμένης χρονικής περιόδου ο ενδιαφερόμενος έχει λάβει παροχές ασθενείας σε χρήμα ή έχει καταστεί ανίκανος προς εργασία, οι αρμόδιοι φορείς αυτού του κράτους μέλους, δυνάμει της παραγράφου 3 του άρθρου 40 του κανονισμού (ΕΟΚ) 1408/71, θεωρούν, μεταξύ άλλων, ότι έχει τηρηθεί αυτή η προϋπόθεση όταν ένας εργαζόμενος έχει λάβει, κατά την αντίστοιχη περίοδο, "παροχές αναπηρίας" δυνάμει της νομοθεσίας ενός άλλου κράτους μέλους·ότι μια κατά λέξη ερμηνεία του όρου "παροχές αναπηρίας", που αναφέρεται στο στοιχείο α) σημείο ii) της παραγράφου 3 του άρθρου 40 του κανονισμού (ΕΟΚ) 1408/71 μπορεί να οδηγήσει στο να αποκλεισθούν άλλες παροχές που δεν αναφέρονται ως παροχές αναπηρίας, όπως κυρίως οι παροχές πρόωρης συνταξιοδότησης ή συνταξιοδότησης με κυμαινόμενη ηλικία, ακόμη και αν αυτή χορηγείται λόγω αναπηρίας, πράγμα που θα ήταν αντίθετο με τις προθέσεις αυτών που συνέταξαν το εν λόγω άρθρο·ότι με τον όρο "παροχές αναπηρίας" που αναφέρεται στο άρθρο 40 παράγραφος 3 στοιχείο α) σημείο ii) του κανονισμού (ΕΟΚ) αριθ. 1408/71, πρέπει να νοούνται όλες οι παροχές που χορηγούνται λόγω αναπηρίας·διασκεπτόμενη σύμφωνα με τους όρους που καθορίζονται στο άρθρο 80 παράγραφος 3 του κανονισμού (ΕΟΚ) αριθ. 1408/71,ΑΠΟΦΑΣΙΖΕΙ ΩΣ ΕΞΗΣ:1. Οι λέξεις "παροχές αναπηρίας", που αναφέρονται στο άρθρο 40 παράγραφος 3 στοιχείο α) σημείο ii) του κανονισμού (ΕΟΚ) 1408/71 αφορούν όλες τις παροχές κατά την έννοια των κεφαλαίων 2 και 3 του τίτλου III του αυτού κανονισμού, τις χορηγούμενες σε έναν εργαζόμενο σε κατάσταση αναπηρίας.2. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την εικοστή ημέρα από τη δημοσίευσή της.Ο Πρόεδρος της διοικητικής επιτροπήςF. Cassiers--------------------------------------------------


Avis juridique important

|

41992D0394

92/394/ΕΚΑΧ: Απόφαση των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 23ης Ιουλίου 1992 σχετικά με την προσωρινή αναστολή των τελωνειακών δασμών που εφαρμόζονται στις εισαγωγές προϊόντων ΕΚΑΧ, καταγωγής Ισλανδίας

Επίσημη Εφημερίδα αριθ. L 214 της 30/07/1992 σ. 0036 - 0036

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 23ης Ιουλίου 1992  σχετικά με την προσωρινή αναστολή των τελωνειακών δασμών που εφαρμόζονται στις εισαγωγές προϊόντων ΕΚΑΧ καταγωγής Ισλανδίας   (92/394/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Από την 1η Αυγούστου 1992 έως τις 31 Ιανουαρίου 1993, τα κράτη μέλη της Ευρωπαϊκής Κοινότητας Άνθρακα και Χάλυβα αναστέλλουν εξ ολοκλήρου τους δασμούς που εφαρμόζονται στις εισαγωγές προϊόντων που υπόκεινται στη συνθήκη για την ίδρυση της  Ευρωπαϊκής Κοινότητας Άνθρακα και Χάλυβα καταγωγής Ισλανδίας, κατά την έννοια του πρωτοκόλλου αριθ. 3 της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας που υπεγράφη στις Βρυξέλλες στις 22 Ιουλίου 1972 (1) και  άρχισε να ισχύει την 1η Ιουλίου 1973.  Άρθρο 2  Τα κράτη μέλη λαμβάνουν τα αναγκαία μέτρα για την εκτέλεση της παρούσας απόφασης. Βρυξέλλες, 23 Ιουλίου 1992. Ο Πρόεδρος  John COPE   (1) ΕΕ αριθ. L 301 της 31. 12. 1972, σ. 2.


Avis juridique important

|

31992D0267

92/267/ΕΟΚ: Απόφαση της Επιτροπής της 21ης Φεβρουαρίου 1992 σχετικά με τον καθορισμό των συνολικών ποσοτήτων επισιτιστικής βοήθειας στο πλαίσιο του προγράμματος 1992 και την κατάρτιση του καταλόγου των προϊόντων που χορηγούνται ως επισιτιστική βοήθεια

Επίσημη Εφημερίδα αριθ. L 138 της 21/05/1992 σ. 0032 - 0034

ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Φεβρουαρίου 1992  σχετικά με τον καθορισμό των συνολικών ποσοτήτων επισιτιστικής βοήθειας στο πλαίσιο του προγράμματος 1992 και την κατάρτιση του καταλόγου των προϊόντων που χορηγούνται ως επισιτιστική βοήθεια   (92/267/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3972/86 του Συμβουλίου της 22ας Δεκεμβρίου 1986 σχετικά με την πολιτική και τη διαχείριση της επισιτιστικής βοήθειας (1), όπως παρατάθηκε τελευταία με τον κανονισμό (ΕΟΚ) αριθ. 1930/90 (2), και ιδίως το άρθρο 5,  Εκτιμώντας:  ότι η εφαρμογή του κανονισμού (ΕΟΚ) αριθ. 3972/86 απαιτεί τον καθορισμό ανά προϊόν των συνολικών ποσοτήτων που χορηγούνται στο πλαίσιο των δράσεων επισιτιστικής βοήθειας για το 1992, καθώς και τον καθορισμό των προϊόντων που αποτελούν αντικείμενο  επισιτιστικής βοήθειας-  ότι πρέπει να αποφασιστούν οι συνολικές ποσότητες επισιτιστικής βοήθειας για το 1992- ότι η εφαρμογή των δράσεων επισιτιστικής βοήθειας θα πραγματοποιηθεί σε συνάρτηση με τους πόρους του προϋπολογισμού που θα είναι πραγματικά διαθέσιμοι-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Επισιτιστικής Βοήθειας,  ΑΠΟΦΑΣΙΖΕΙ:  Άρθρο μόνο  1. Οι συνολικές ποσότητες για κάθε προϊόν που προορίζονται για να διατεθούν σε ορισμένες αναπτυσσόμενες χώρες και ορισμένους οργανισμούς στο πλαίσιο του προγράμματος επισιτιστικής βοήθειας για το 1992 καθορίζονται στο παράρτημα Ι της  παρούσας απόφασης.  2. Ο κατάλογος των προϊόντων που μπορούν να χορηγηθούν ως επισιτιστική βοήθεια περιλαμβάνεται στο παράρτημα ΙΙ της παρούσας απόφασης. Βρυξέλλες, 21 Φεβρουαρίου 1992. Για την Επιτροπή  Manuel MARIN  Αντιπρόεδρος   (1) ΕΕ αριθ. L 370 της 30. 12. 1986, σ. 1 και διορθωτικό ΕΕ αριθ. L 42 της 12. 2. 1987, σ. 54. (2) ΕΕ αριθ. L 174 της 7. 7. 1990, σ. 6.    ΠΑΡΑΡΤΗΜΑ Ι  Ποσότητες επισιτιστικής βοήθειας που θα χορηγηθούν για το έτος 1992  - Σε σιτηρά:  α) μια πρώτη δόση 927 700 τόνων-  β) μια δεύτερη δόση μέχρι 457 400 τόνους.  - Σε γάλα σε σκόνη και άλλα ισοδύναμα προϊόντα: ένα ανώτατο όριο 53 000 τόνων.  - Σε βουτυρέλαιο: ένα ανώτατο όριο 6 800 τόνων (1).  - Σε ζάχαρη: ένα ανώτατο όριο 11 540 τόνων.  - Σε φυτικό έλαιο (σπορέλαιο και ελαιόλαδο) (1): ένα ανώτατο όριο 70 000 τόνων.  - Σε άλλα προϊόντα: ένα ανώτατο ποσό 48 εκατομμυρίων Ecu.    (1) Οι ποσότητες βουτυρελαίου που ενδεχομένως δεν είναι αναγκαίες θα μπορούσαν να χορηγηθούν με τη μορφή φυτικού ελαίου, εφόσον είναι ανάγκη, σύμφωνα με ένα ποσοστό ισοδύναμης αξίας.    ΠΑΡΑΡΤΗΜΑ ΙΙ       Κωδικός ΣΟ  (δίνεται ενδεικτικά)  Περιγραφή των προϊόντων       0202  Κρέατα βοοειδών κατεψυγμένα  ex 0203  Κρέατα χοιροειδών κατεψυγμένα  0210  Κρέατα βοοειδών και χοιροειδών αλατισμένα ή σε άλμη, αποξηραμένα ή καπνιστά  0305  Ψάρια αποξηραμένα, αλατισμένα ή σε  άλμη- ψάρια καπνιστά, έστω και ψημένα πριν ή κατά τη διάρκεια του καπνίσματος- αλεύρι ψαριών κατάλληλο για τη διατροφή των ανθρώπων  ex 0402  Γάλα και κρέμα γάλακτος σε σκόνη, σε κόκκους ή σε άλλες στερεές μορφές ή υποκατάστατα του γάλακτος  ex 0405 00   Βουτυρέλαιο  0406  Τυριά και πηγμένο γάλα για τυρί  0713  Όσπρια ξερά χωρίς λοβό, έστω και ξεφλουδισμένα ή σπασμένα  0806 20  Σταφίδες  ex κεφάλαιο 10  Δημητριακά  1101  1102  Άλευρα δημητριακών  1103  Πλιγούρια, σιμιγδάλια και συσσωματώματα με τη μορφή σβόλων από δημητριακά  1104  Σπόροι σημητριακών αλλιώς επεξεργασμένοι, με εξαίρεση το ρύζι του κωδικού 1006- φύτρα σιτηρών ολόκληρα, πλατυσμένα, σε νιφάδες ή αλεσμένα   1106 10 00  Άλευρα και σιμιγδάλια από ξερά όσπρια του κωδικού 0713  ex 1202  Αραχίδες  1509  Ελαιόλαδο  ex 1507  ex 1508  ex 1511  ex 1512  ex 1513  ex 1514  ex 1515  Φυτικά έλαια και κλάσματα αυτών, έστω και εξευγενισμένα αλλά όχι χημικώς μετασχηματισμένα, που προορίζονται για την ανθρώπινη διατροφή  1602  Άλλα παρασκευάσματα και κονσέρβες κρεάτων παραπροϊόντων σφαγίων και αίματος  ex 1604 13  έως 1604 19  Παρασκευάσματα και κονσέρβες ψαριών, σαρδέλες, τόνοι, σκουμπριά, αντζούγες, άλλα  1701  Ζάχαρη από ζαχαροκάλαμο ή από τεύτλα και ζαχαρόζη χημικώς καθαρή, σε στερεή κατάσταση  ex 1901  Παρασκευάσματα διατροφής από άλευρα, σιμιγδάλια, κ.λπ.,  που δεν κατονομάζονται ούτε περιλαμβάνονται αλλού  ex 1902  Ζυμαρικά όχι ψημένα ούτε παραγεμισμένα, ούτε αλλιώς παρασκευασμένα  ex 1905  Προϊόντα μπισκοτοποιίας  2002  Τομάτες παρασκευασμένες ή διατηρημένες αλλιώς παρά με ξύδι ή οξικό οξύ  ex 2106   Παρασκευάσματα διατροφής που δεν κατονομάζονται ούτε περιλαμβάνονται αλλού- συμπυκνώματα πρωτεϊνών και ουσίες πρωτεϊνικής σύστασης που προέρχονται από το γάλα  -  Όλα τα προϊόντα που θα αγοραστούν κανονικά επιτόπου στις αναπτυσσόμενες χώρες  συμπεριλαμβανομένων, ιδίως, των οπωροκηπευτικών (1)    (1) Αποκλειστικά μη κυβερνητικές οργανώσεις και διεθνείς οργανισμοί, κατά προτεραιότητα για τους πρόσφυγες.


title: Απόφαση του Συμβουλίου, της 7ης Οκτωβρίου 2013 , για το διορισμό και την αντικατάσταση των μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

text:
               31.10.2013

               EL

               Επίσημη Εφημερίδα της Ευρωπαϊκής Ένωσης

               C 317/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 7ης Οκτωβρίου 2013
   για το διορισμό και την αντικατάσταση των μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης
   2013/C 317/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη: τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4 (1),
   Έχοντας υπόψη την υποψηφιότητα που υπέβαλε η κυπριακή κυβέρνηση,
   Έχοντας υπόψη την υποψηφιότητα που υπέβαλε η λεττονική κυβέρνηση,
   Εκτιμώντας ότι:

               (1)

               Με την απόφαση της 16ης Ιουλίου 2012 (2), το Συμβούλιο διόρισε τα μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από 18 Σεπτεμβρίου 2012 έως 17 Σεπτεμβρίου 2015.

               (2)

               Μετά την παραίτηση του κ. Γεωργίου ΠΑΠΑΓΕΩΡΓΙΟΥ έμεινε κενή μία θέση στο Διοικητικό Συμβούλιο του προαναφερθέντος κέντρου στην κατηγορία των εκπροσώπων των κυβερνήσεων.

               (3)

               Μετά την παραίτηση του κ. Janis GAIGALS έμεινε κενή μία θέση στο Διοικητικό Συμβούλιο του προαναφερθέντος κέντρου στην κατηγορία των εκπροσώπων των κυβερνήσεων.

               (4)

               Τα τακτικά μέλη του Διοικητικού Συμβουλίου του προαναφερθέντος Κέντρου θα πρέπει να διορισθούν για το υπόλοιπο της θητείας, η οποία λήγει στις 17 Σεπτεμβρίου 2015.

         ΑΠΟΦΑΣΙΖΕΙ:
   Άρθρο μόνο
   Οι κάτωθι διορίζονται μέλη του Διοικητικού Συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για το υπόλοιπο της θητείας, ήτοι έως τις 17 Σεπτεμβρίου 2015:

      ΕΚΠΡΟΣΩΠΟΙ ΤΩΝ ΚΥΒΕΡΝΗΣΕΩΝ:

               ΚΥΠΡΟΣ

               κ. Γεώργιος ΠΑΝΑΓΙΔΗΣ

               ΛΕΤΤΟΝΙΑ

               κα Sanda LIEPIŅA

      Λουξεμβούργο, 7 Οκτωβρίου 2013.

            Για το Συμβούλιο

            Ο Πρόεδρος

         J. BERNATONIS

      (1)  ΕΕ L 39, 13.2.1975, σ. 1.

      (2)  ΕΕ C 228, 31.7.2012, σ. 3.